Wong mesti tau nabung, mboh iku nak bang utowo nag dompete utowo celengane dewe. Sak marine nabung biasane hasile iku maeng digawe tuku-tuku barang utowo kebutuhan sing ancene dipingine kat biyen-biyen. Roso seneng tuku barang sak wise nabung utowo nyelengi ancene termasuk perkoro sing apik gawe nyenengno awak. Soale teko perkoro iku maeng wong dadi ngerti enake nikmati hasile nabung utowo nyelengi maeng. Mangkane nag ono wong mari tuku opo-opo sing hasile tabungane utowo celengane mesti wong iku maeng ketok sumringah ambek senenge megilan. Nag dibandingno ambek wong sing tuku barang ora hasil tabungan utowo celengane dewe. Dadi ojo jumbul nag ono wong sing mari tuku opo-opo terus ketok sumringah nang raine.


Hadiah sing diwehi pas ngageti wong kui kudu pas. Awak dhewe ora kepengen reaksine dheweke biasa wae pas nompo hadiah sing wis disiapke. Ben kejutane berhasil, awak dhewe kudu gateke beberapa hal. Sing kesiji, awak dhewe kudu wis ngerti opo sing dipinginke utowo dibutuhke dheweke. Sing dibutuhke utowo sing dipengeni kui biasane angel digoleki utowo regane larang. Awak dhewe iso patungan kanggo tuku barang kui. Sing keloro, hadiahe kui ora mesthi barang, iso wae wong sing dheweke kangeni. Misale, kakange koncone dhewe kui nyambut gawe dadi TKI neng luar negeri. Awak dhewe iso ngundang kakange ben teku neng acara kejutane.


Aku tau lagi ngatre neng neng swalayan kui terus nyelak antrean. Sebenere mbuh pas kui itungane nyelak opo ora. Awal sih aku ngeroso yen aku ora salah, aku ora nyelak antrean pas kui. Nanging, pas aku ngatre kui ono ibu-ibu marani aku. Jarene aku nyelak antreane dheweke. Aku awale nesu. Banjur, ibue jelaske meneh, jebul ibue kui lagi lunga jupuk barang sing kelalenan mau. Terus anake sing dikon jogo antrean. Sing dadi masalah kui, anake kui isih cilik banget. Umure jarane wis limang taun. Nanging kanggo bocah sak umure, perawakane kui cilik. Bar dijelaske ngono, aku langsung ngalah ngantre neng burine. Naning mergo wis kebacut isin, aku ngantrene neng antrean paling buri.


Aku kadang gaok lapooh wong kok ono sing jijik ambek sing jenenge coro goeng karo karlak. Padal kewan iku yo biasa ae. Jarene koncoku sing jijik ambek wedi karo coro utowo karlak, sing garai jijik iku ora kewane tapi bentuke iku sing gilane ambek piye ngunu. Tapi nag jareku orah tambah jijik, tapi tambah pengen matene soale mangkel. Terus jarene koncoku sak liyane bentuke, tibake ambune barang yo mangkelno ora enake pol, ambune iku sengak-sengak piye ngunu sampek iso ae tembus nang irung. Tapi nag ambune iku ancene ora enake pol aku tau keambonan ae sampek langsung irungku pengar ambek menesoke iku langsung pilek ambek pereh nang jero irung.


Pas aku isih cilik, aku sering banget dijak ibu lunga menyang pasar. Ning pasar kuwi pancen akeh banget wong lan sering banget dhesekan amarga pasar kuwi dadi siji-sijine pasar ning desaku. Amarga kuwi, yen lunga menyang pasar, aku mesti nggondheli ibuku ben ora ilang. Ning salah sawijining dina, aku dijak ibuku blanja sayur. Ning sebelah bakul sayur kuwi, ana bakul iwak. Karo ngenteni, aku ndelok iwak kanthi ora ngereken ibuku sing isih sibuk ngitung lan uga blanja. Banjur aku ndelok ibuku mlaku lan aku ngetutake ibuku lan nggandeng. Pas aku noleh, jebul kuwi dudu ibuku nanging klambi sing digawe kembar. Aku kisinan nanging uga wedi amarga kelangan.


Pas awitan tahun iki, aku dolan nang omahe koncoku sing ono nang kota Pahlawan. Deke cerito nag deke wes ora kerjo soale wes metuk. Nah sing garai metu jarene bocahe iku diganteni ambek koncone atasane. Bocahe mangkele pol soale diperlakokno ora adil maeng. Terus sak durunge metu maeng bocahe akhire kondo langsung nang bose terus ambek bose maeng bocahe dikongkon mule disek engko tak celok maneh nag wes masalah nginiki mari. Tapi sampek 3 ulang ora ono panggilan blas teko kono. Akhire bocahe mok iso srengen tok tapi ora iso lapo-lapo soale ora duwe opo-opo. Opo maneh wong sing nang kantor iku maeng. Ancene jarene koncoku wong sing iso mlebu kantor iku mok wong sing duwe konco nang jero tok.


Salah siji jenis ujian sing paling dikenal dan paling akeh dilakoni masyarakat Indonesia iku psikotes. Psikotes iku ujian sing dilaksanakno gawe ngukur aspek individu secara psikis. Psikotes sering dikaitno ambek tes intelegensi gawe ngetahui IQ siji uwong ambek tes bakat karo kemampuan. Psikotes iku terdiri teko patang jenis tes. Mulai teko tes intelegensi, tes bakat, tes kepribadian, sampe tes minat. Fungsi psikotes iki gawe ngukur perbedaan antar siji individu ambek individu liyane utowo perbedaan reaksi akeh individu ndek siji panggon dan situasi sing podo. Psikotes iki dilakoni nang akeh panggon. Mulai teko sekolah, kampus, bahkan sampe tes kate melbu kerjo.


Indigo kuwi bisa dadi salah siji gangguan psikologi amarga sering dianggep halusinasi lan bagian saka skizofrenia. Para indigo iki sering ngerasakake babagan sing ana ning sekitare kaya swara, rupa, lan uga mambu sing sajane ora ana lan nganggep kuwi energi sing bisa dadi empati. Nanging miturut kajian, indigo kuwi sajane ya ana temenang. Amarga akeh wong kang mentingake selera hiburan lan TV, jaman saiki akeh wong sing macak kaya indigo ben bisa diundang ning TV. Masyarakat uga dadi ora bisa mbedhakake ngendi indigo sing asli, ngendi sing kena skizofrenia amarga indigo kuwi maceme kaya karunia, nanging skizofrenia kuwi penyakit mental sing kudune diobati.


Ngeroso kuwatir sing berlebihan kui dadi salah siji penyebab wong iso ngalami kondisi serangan panik. Kuwatir kui salah sijine iso disebabke mergo awak dhewe kurang turu. Artine, yen awak dhewe iso jogo pola tidur sing apik, awak dhewe iso ngindari keno serangan panik. Yen awak dhewe iso jogo turne dhewe paling ora 6 tekan 8 jam sak dinone, awak dhewe ora perlu ngeroso wedi pas awak dhewe ngalami kondisi kui. Kelitane simpel banget, nanging pengaruhe gede. Yen turune dhewe cukup, awak dhewe bakal luwih duwe akeh tenogo. Awak dhewe uga dadi ora mikir perkoro-perkoro sing kudune awak dhewe ora pikirke.


Warga Desa Sade iki ora ngerasa jijik nalika ngelakoni tradisi ngelulut ning omahe. Para warga kuwi nduwe pedoman adat babagan apa wae sing kudu digatekake sak durunge ngelulut. Ngelulut iki dilakoni 4 utawa 5 dina sepisan amarga lapisan tanah sing ana ning dusun kuwi cepet garing lan cepet pecah. Banjur teletong sing digawe yaiku teletong sapi utawa kebo. Nanging, teletong kebo iki luwih akeh dinggo amarga jare kulitase luwih apik. Banjur teletong sing dijupuk kuwi yaiku teletong pertama ning wayah isuk lan uga dipilih sing ora ana lalere, kamangka senajan nganggo teletong, omah iki ora mambu lan ora ngganggu para wisatawan.


Utang iku onok sembarang kalir maceme. Jenis utang dewe iku dibagi dadi loro, yaiku berdasarno jangka wektu karo berdasarno pengelolaan keuangan. Utang sing berdasarno jangka wektu iku dibagi dadi telu. Siji, utang jangka pendek. Utang iki kudu dibayarno dalam jangka wektu sing singkat dan biasane setara ambek sak tahun. Loro, utang jangka wektu menengah. Biasane wektu pelunasane iku kurang teko 10 tahun. Telu, utang jangka panjang. Biasane waktu pelunasane iku 10 tahun utowo luwe teko iku. Nek utang berdasarno pengelolaan keuangan iku onok loro. Siji, utang produktif. Utang produktif iki ngutang gawe tujuan sing bermanfaat, contohe investasi. Loro, utang konsumtif. Utang konsumtif iku ngutang gawe kebutuhan mendesak dan sifate konsumtif.


Sadar karo kemampuane dewe kuwi salah sawijining modal sing kudu di nduweni saka kabeh calon mahasiswa. Akeh sing gagal mlebu perguruan tinggi taun iki amarga salah milih jurusan. Salah milih jurusan kuwi wancine dadi perkara sing kudu diantisipasi karo para calon mahasiwa. Gede-gedenan gengsi lan niatan sing ala ndadekake mahasiswa lali yen ilmu kuwi akeh cabang lan ukurane. Kaya bocah sing asline ora mampu mlebu kedokteran, nanging dipaksa mlebu, wis kadung sinau malah ora lolos lan marai stres. Ujung-ujunge nganggo jalur mburi utawa nyumbang gedhe ning kampus ben bisa klebu jurusan. Kuwi ya bakale ora apik kanggo tingkatan karir bocahe.


Getune megilan nang jeru urip ambek perkoro ancene wes dadi koncone uripe menungso. Terus getun iku yo ora iso ditinggalno solae tekone iku nag wes mari ngelakoni perkoro sing bakal digetuni soale hasile ora podo ambek sing dikarepno. Roso iki nag dibarno nang jero ati, iso wae tambah gede terus dadikno wong sing duwe roso iki wedian nag ate ngadepi perkoro sing meh podo ambek sing tau digetuni maeng. Terus ngadepi perkoro iki yo ora gampang, mangkane sing paling apik, yo iku dadekno roso getun sing jero nag jeru urip iku dadi pengalaman kanggo ngadepi masa depan ben ora ngalami perkoro sing podo, sing iso dadekno getun sing jeru maneh.


Sharon gak eroh de’e lagi ndek ndi saiki. Sing jelas, pas de’e ketangi, de’e wes onok nang ruangan sing pueteng pol. Wes ngono, ambune apek pol sampe Sharon kangelen gawe ambekan. Gak suwe, onok wong sing tampilane medeni pol ngampiri Sharon. Arek iku jelas langsung ngadoh. Tapi de’e gak isok ngehindar luwe adoh maneh soale awake diiket tali. Wong iku mau nodong de’e nganggo pistol nang pelipis e dan takon nang ndi keberadaan bapak e. Sharon langsung ngeh, de’e lagi diculik ben wong-wong iku isok ngelacak keberadaan bapak e. Arek iku tetep tutup mulut dan gak njawab blas sembarang kalir pertanyaan sing ditodongno. Mergo iku, wong sing nyulik Sharon sampe nyikso de’e. Sharon wes keweden dan kelaran sisan. Tapi mbasio ngono, de’e tetep tutup mulut. Jarno de’e disikso, sing penting bapak e isok selamet.


Aku tau duweni barang antik. Barang iki salah siji barang sing mung aku thok sing duwe ana ing daerah iki. Barang iki yaiku naskah asli seratan tangan wong mbiyen utawa bisa kasebut nenek moyang. Nanging aku nyesel banget amarga aku ora ngerti apa sing ditulisna ana ing naskah iki, dadi aku mikir yen iki gur tulisan ora ana arti lan ora gunane. Aja nganti kaya aku. Nalika nemu barang sing kayane barang lawas lan antik banget nomer siji ayo laporan ing museum utawa wong sing ngerti babagan barang antik. Nomer loro, aja kesusu dibuwak utawa dikekna wong liya sadurunge kene dewe ngerti apa iku tulisane. Pokoke aja nganti nyesel kaya aku wis ngguwak barang sing berharga pol.


Nag delok Media sosial sing gele nyudohno akehe wong sing geger polahe lok-lokan SARA iku gudu nguyu dewe. Masalahe wong sing ngelokno iku yo asline ora ngerti perkoro sing ono nang agama utowo ras sing dilokno maeng sukur ngomong ae. Tapi wong ras sing dilokno kok yo ngandel. Nah iku sing garai kudu nguyu soale srengen polahe SARA iku maeng maleh dadi koyok bocah cilik elok-elokan barang sing ora dingerteni padal yo salah kabeh. Nah biasane wong sing koyok nginiki wong sing ora sepiro paham ambek SARA terus ora terimo nag dilokno. Akhire wong iku maeng garai geger ngejak-ngejak koncone digawe ewang.


Menungso iku nduwe ekspresi ngguyu ben ndelok sesuatu sing lucu. Uwong isok ngguyu mergo kelakuane wong liyo, utowo dadi bahan ngguyune wong liyo. Kelakuan uwong sing marakno ngguyu iku mulai teko hal sing lucu, gomblo, nggatheli, konyol, dan sek akeh liyane. Reaksi uwong sing diguyu yo tambah akeh pindo. Onok sing isin, onok sing bangga, onok sing ngguyu balik, dan onok sisan sing sampe nangis. Ngguyu iki isok sisan dadi bahan guyonan dan akhire dadi podo-podo senenge nek misal kedua belah pihak iku podo nikmati. Tapi nek misal onok salah siji pihak sing ngeroso dirugikno, isok ngerujuk nang hal negatif.


Sing jenenge demam panggung iku isok dialami sopo ae. Bahkan uwong sing jam terbang e wes duwur ae kadang sek isok ngalami demam panggung. Demam panggung sing gak nemen iku sek gampang gawe diatasi. Salah siji cara gawe ngatasi demam panggung iku ngelakoni meditasi. Nek awakmu ngelakoni meditasi pas sak durunge munggah nang duwur panggung, dijamin awakmu isok luwe rileks dan demam panggung iku mau isok ilang. Cara gawe meditasi sak durunge munggah panggung iku koyok ngene. Merem o terus fokus nang pernapasan seiring nenangno kabeh bagian awakmu. Coba gawe nyapai titik ndek ndi awakmu gak mikirno opo-opo sampe awakmu ngeroso rileks. Lakoni sekitar 10—20 menit.


Roto-roto wong sing ora tahaman utowo ora betahan ambek sing jenenge iwak entah mesti jember ambek jijik karo sing jenenge ambu amis. Nah lapooh kok akeh sing ora seneng? mergo ambu amis iku nandakno nag barang iku ora mateng ambek isek entah, nah biasane ambu amis iku maeng kaeh nang iwak-iwak ngunuku. Mergo iwak iku biasane ambu amis, tapi nag wes mateng yo ora amis, soale wes mateng daginge. Masio ambu amis iku nandakno nag iwak iku durung mateng, tapi yo ono se wong sing isek seneng ambek barang sing setengah mateng ngunuku. Mangkane ora kabeh wong iku mangkel ambek sing amis-amis. Nah biasane wong sing jijik ambek ambu amis ngunuku ora sepiro seneng ambek sing jenenge iwak.


Entekna gagalmu sadurunge kowe nggayut kesuksesanmu. Sapa sing ngandel karo tembung iki? Tembung sing wis akeh banget diomong nalika ana pituduh babagan nggayut cita-cita. Nanging yen dipikir ya ana benere. Kabeh wong mesti duweni kepenginan beda-beda. Nanging kanggo nggayut iku kabeh, mesti ana wae alangan lan rintangan sing diadepi. Kadang bisa sukses ngeliwagi rintangan, kadang uga gagal. Nanging yen wis gagal ngene iki ora perlu putus asa. Kegagalan bisa didakekake intropeksi diri supaya awake bisa luwih apik. Yen wis ngerasa kanggo nggayut cita-cita iku mau usahane wis gedhe, aja lali kanggo donga marang Gusti. Sing terakhir wis kudu dipasrahke wae apa hasile lan kudu yakin iku wis hasil sing paling apik saka rencanae Gusti.


Asline sing garai wong wedi pas dadi saksi kecelakaane iku ora dadi saksine. Tapi sing garai wedi iku nag dikatot-katotno nang perkoro iku maeng sing akhire wong iku maeng kenek masalah. Mangkane saiki akeh wong sing ora gelem nag didadekno saksi yo mergo iku maeng. Terus wong sing dadi saksi barang yo mangkel soale ora iso nyambut gawe polahe dadi saksi kecelakaan iku kadang ditakoni terus tapi ora oleh opo-opo. Yo sak jane ben garai wong iku maeng gelem dadi saksi yo kudune wong sing dadi saksi iku diwei penghargaan utowo opo ngunu gawe ganti penggaweane sing ditinggalno. Soale wong sing dadi saksi ngunuku durung karoan iso anteng pikire.


Jarene koncoku sing saiki S3 nag asalah sijine kampus negeri nang kota gudek. Nag pengalaman sing paling nyenengno nag jero urip iku iso dadi koyok pedang sing cucuke loro. Soale pengalaman iku nag didadekno pondasi ambek perkoro karo sifat sing apik yo dadi pondasi urip sing nyenengno iso dadi kenangan sing ora bagala kelalekno, iso dadi perkoro sing garai semangate urip, ambek iso dadi ilmu sing kenek gawe sangu nag masa sing ate teko. Tapi nag sing duwe pengalaman sing nyenengno iku maeng dadekno pengalaman iku maeng mok pengalaman wae terus ora iso jipek nilai sing apek teko konoh to eman.


Wong wong sing biasa lungo nang panggon anyar dan gak eroh arah, biasane bakal nganggo peta ben isok tutuk nang panggone. Tapi kadangan, wong iku gak isok moco peta sing diduweni dan marakno malah nyasar dan tutuk nang panggon sing gak dikenal. Biasane, wong sing gak isok moco peta iku mayoritas wong wedok. Biasane ngono bingung nentuko ndi lor ndi kidul, ndi kiwo ndi tengen, dan iku marakno malah nyasar. Onok alesane wong wedok iku luwe angel moco peta timbang wong lanang. Hal iku mergo wedok karo lanang iku nduwe struktur utek sing bedo dan marakno loro lorone iku nduwe cara mroses informasi ambek nafsirno hal sing bedo sisan. Wong lanang iku roto-roto isok paham pas ndelok peta pas sekali dontok tok, nek wedok iku kudu ping bolak balik dideloki ben paham.


Wong sing penggaweane srengen tanpo sebab, iku biasane wong iku duweni mental sing elek. Kudune wong sing duwe mental sing nginiki iku nang koncultasi nang psicolog soale efeke iku elek nang kesehatan ambek urip. Salah siji perkoro sing biasane dadekno wong sing moro-moro ngamuk tanpo ono alasan yaiku kurange turu utowo kepegelen. Mangkane wong sing kepegelen utowo karipan biasane wes ngamuk-ngamuk dewe masio ora ono opo. Ngunuku jenenge kurang istirahat utowo lerene kurang akeh. Mangkane nang Hellosehat.com dianjurno wong iku kudu istirahat, ngosuh, utowo leran sak cukupe sampek cukup ambek sing dibutohno awake maeng soale nag ora cukup yo kook iku maeng dadine.


April Mop utawa April Fool's Day utawa April kebohongan iki salah siji budhaya ning Eropa sing ngolehake wong ngapusi utawa nggawe omongan ngapusi. Budhaya iki uga pemahamane manika warna. Kaya ning negara kaya Inggris, Australia, utawa Afrika Selatan, dina sing dimengeti tanggal 1 April iki diadakake saka isuk kanti awan. Nanging ning Amerika, Kanada, Prancis, Irlandia, Italia, Rusia, lan Belanda oleh ngomong ngapusi wiwit isuk kanthi rampung tanggal 1 April utawa tanggal 2 April. Kabeh media sosial, artis, uga lembaga periklanan ning ana negara Amerika lan Eropa iki sering mengeti nganggo ganti jeneng produk lan profil perusahaan. Kamangka, berita ning dina iki akeh sing ora dipercaya.


Nag mlaku lewat daerah pegunungan iku sing paling diwedeni wong sak liyani ban bocor yaiku rem blong. Rem blong iku ancene medeni wong opo maneh pas nag daerah pegunungan sing ancene butuhno rem sing pagem gawe ngerem. Akeh wong sing mlaku nang daerah pegunungan moro-moro jungkel ambek klebu jurang yo polahe reme blong. Asline rem blong iku ora dadi perkoro sing medeni nag wong iku wes ngerti carane ngatasi nang kondisi koyok ngunuku. Aku dewe nag mlaku nang daerah ngunuku mesti yo kadang wedi nag rem blong, tapi aku mesti duwe carane dewe koyok nag ngerem iku ora dipekso digawe terus tapi gantian antara ngareb ambek guri ben ora panas sing akhire iku dadekno rem blong.


Uwong iku isok ngeroso isin pol nek dadi bahan ngguyune wong liyo. Berawal teko isin, isok dadi wong iku maleh kepikiran mbari ngelakoni kesalahan opo sampe diguyu koyok ngono. Nek wes ngono iku isok dadi cikal bakale perilaku bullying. Awak dewe pasti gak onok sing gelem dicap dadi pembully kan? Teko kono, awak dewe kudu ngerem ngguyu sembarang kalir, salah sijine ngguyu pas wong liyo ngelakoni kesalahan. Onok cara gawe ngerem ngguyu mergo iku. Siji, sadar nek kabeh menungso iku pasti tau ngelakoni kesalahan, gak onok menungso sing bener terus. Loro, nek ndelok kesalahan wong liyo, langsung madep nang nggon liyo, pokok gak nang objek iku mau. Rong cara iku sing biasa tak lakoni dan lumayan ampuh.


Onok beberapa wong tuwo nang sekitaran iku sing senengane main tangan nang anake dewe. Tujuane sih gawe ndisiplino anake ben gak bandel. Padahal iku guduk perilaku sing solutif. Sing onok, main tangan iku dampak negatife akeh banget gawe arek cilik. Siji, arek iku mau gak nduwe kendali gawe awake dewe. Loro, arek iku bakal nduwe trauma. Telu, arek iku tumbuh dadi agresif. Papat, ngubah cara utekke arek iku mau berkembang. Limo, arek iku dadi angel gawe sinau. Enem, arek iku maleh gak pede. Pitu, berisiko kematian. Nek didelok maneh, timbang arek iku mau disiplin, sing onok arek iku isok tambah bandel dan tambah berontak.


Pom bensin dadi salah sawijining pusat pertemuan ekonomi jalur darat amarga akeh kendaraan sing bakal mampir. Toilet iki nduwe fasilitas sing lengkap lan uga kadang ana minimarket, ATM, kantin, lan akeh fasilitas lain. Nanging, sing digatekake karo pemerintah saiki anane fasilitas toilet umum. Ning pemerintahan saiki, babagan sing sederhana kaya toilet iki mesti dikontrol amarga isih akeh toilet sing rusuh, jorok, lan nggilani amarga kurange tenaga kanggo ngeresiki. Nanging, Erick Tohir wis nyuwarakake yen kebersihan toilet kuwi penting. Saiki toilet ning pom bensin dadi resik banget lan nyaman amarga aturan saka pemerintah ben warga sing nekani pom bensin kuwi tetep nyaman.


Aku wedi banget disuntik. Opo meneh disuntik neng jero mulut. Wingi, aku lagi wae neng dokter gigi. Koncoku ono sing koas, dadi aku ngewangi dhewek dadi pasien sing dicabut untune. Koyo sing wis dibayangke, sak durunge dicabut, bagian untu sing arep dicabut kui kudu dibius disik. Aku ngebayangkene bakal kerasa lara banget pas disuntik kui, jebul ora patio lara rasane. Rasane mung koyo ketujeb barang sing landep wae. Aku iso ngerasake cairan bius kui metu. Bar kui, aku arep ora ngeroso opo-opo. Aku ora iso ngerasake nyeri sing koyo piye-piye. Nanging, aku isih keroso yen dokter utowo koncoku kui ngowah-ngowah  untuku.


Dino iki kabeh keluargaku podo lungo. Aku gak melu soale milih sinau gawe persiapan UNAS. Berhubung wes sore dan wetengku wes luwe pol, akhire aku mutusno gawe masak mie ae. Sakjane wes dikeki duit gawe tuku, cuma aku lagi pingin masak mie. Koyok biasa, aku nyiapno ndhog sisan sing engkok dicemplungno nang mie sing lagi dimasak iku. Kiro-kiro 2 menit mie ne dimasak, aku mecahno ndhog langsung nang duwure mie iku. Dadakno ndhog e wes mambu, dan ambu badek e nyebar sak Pawon iki. Cepet-cepet mie iku tak guwak saking gak kuate karo ambu badek e. Mergo iku, aku maleh gak kolu mangan mie dan milih tuku mangan nang njobo.


Aku iri banget ndelok koncoku sing wes nduwe hp android, sedangkan hpku mek nokia biasa. Kate njaluk duit nang wong tuwo gawe tuku yo sungkan soale hp android iku gak murah. Akhire aku bertekad gawe nabung cek isok tuku hp. Selama aku nabung iku, aku bener-bener hemat banget. Mulai teko gak jajan nang kantin sampe gak melu dolen ambek konco. Iku kabeh demi cek aku isok nabung dan duite isok kekumpul cepet. Setelah aku nabung sekitar sak taunan, aku mbuka tabunganku terus ngitung totale, direwangi ambek mamaku. Aku seneng banget pas tabunganku wes kekumpul 2 juta dan iku wes cukup banget gawe tuku hp android. Akhire pas dino minggu, aku diterno bapakku tuku hp android sing tak pingini. Sumpah seneng banget aku akhire nduwe hp android koyok konco-koncoku sing liyane.


Pas aku dijak koncoku mangan nang warung sing ono nang jobohe kampus, aku ora sengojo delok panganan mambu sing dibuak ambek wong sing dodolan nang warung iku maeng nang pluruane. Nah aku sing delok maeng sampek gedek-gedek mergo panganan mambune iku wes ngiler-nglire ambek blotrok sing marakno wong sing masih iku bakal kelingan terus ambek ketok-ketoken. Yo ancene panganan mambu iku aslie ora jemberi nag isek anyar mambbune tapi nak wes sampek lawas mambune iku sing mangkelno mergo panganan iku iso metu ilere, terus metu ambune sing ora enake megilan, terus iso dadekno laler iku moro ambek ngerebung panganan sing mambu iku maeng.


Awak dhewe sepakat yen wong sing selingkuh kui ora iso dimaafke, sak ora-orane ora segampang kui dimaafke. Nanging, awak dhewe ora oleh terlalu egois tekan ilang kontak karo dheweke. Luwih apik, awak dhewe tetep hubungan karo dheweke sebagai konco. Kanggo ngelakoke kui ono beberapa hal sing kudu awak dhewe gateke. Sing kesiji, awak dhewe kudu gawe wates. Dadi opo wae sing awak dhewe lakoke kui awak dhewe lakoke sebagai teman ora luwih. Sing keloro, awak dhewe ngilangi panggilan sayang yen biyen kui nganggo. Sing ketelu, awak dhewe uga kudu ngerti opo-opo wae sing ora iso awak dhewe lakoke. Ben kabeh iso ngebedake pas lagi dadi pasangan lan pas dadi mantan.


Pas aku nang galerine salah sijine provider, Aku delok ono Bapak-bapak ngamuk nang petugas. Nah perkorone iku maeng awitane bapake dikongkon nyudohno setifikat vasin, terus bapake iku bingung buka aplikasine, terus satpame maeng iku ngomong, nag ora iso nyudohno iku ora oleh mlebu, bapake iku wes ngomong nang petugase nag deke iku duwe tapi isek digolekno nang hpne. Terus petugase ngongkon metu disek polahe ora iso nyudohno iku maeng. Akhire bapake maeng ora trimo soale ngeroso dianggep ora duwe sertifikat maeng. Akhire eyel-eyelan ora karuan. Terus ambek petugase sing sitoke diparani terus bapake maeng diwngi goleki. Akhire ketemok mari ngunu bapake iso mlebu ambek besengut nang petugas sing ngongkon metu maeng.


Gak onok uwong sing gak seneng pas ketompo nang kampus sing dadi idamane. Tambah seneng maneh nek ketompone nang jurusan pilihan pertama. Awakmu oleh banget ngerayakno rasa senengmu iku dengan opo ae. Hal iku gawe menghargai pengorbananmu gawe isok mencapai iku kabeh. Mulai teko pegele dan bosene sinau sampe kudu ngorbano waktu turu, iku kabeh akhire terbayarno dan awakmu perlu gawe ngerayakno iku. Bah kate mangan-mangan bareng keluarga, opo liburan nang panggon favoritmu. Nek semisal onok wong sing ngrasani, jarno ae, soale awakmu perlu menghargai pengorbananmu iku kabeh cek gak tambah stres. Dadi gawe awakmu sing pingin ngelakno perayaan mergo ketompo nang kampus idaman, ndang lakonono.


Salah siji hal sing marake isin pas lagi kumpul-kumpul kui salah ngerungoke omonange wong. Wong kui sebenere lagi ngomongke sing liyane, nanging awak dhewe ngirone dheweke lagi muji awak dhewe. Yen awak dhewe wis salah kerungu koyo ngono, awak dhewe bingung piye carane ngalihke topik pembicaraane. Soale, awak dhewe wis ngeroso seneng disik. Pas lagi ngeroso seneng kui, awak dhewe dadi koyo ora iso mikir meneh. Pikirane dhewe wis kebak karo egone awak dhewe. Pas ngelanjutke obrolan karo wonge, awak dhewe dadi ngeroso canggung. Awak dhewe arep takon dheweke ngomong opo mau, awak dhewe isin. Yen awak meh ngakoni opo sing awak dhewe rungoke mau, uga podo roso isine.


Ditolak iku ancen isok marai sedih sampe galau berkepanjangan. Tapi iku gak apik gawe kesehatanmu nek awakmu galau terus-terusan. Awakmu kudu ngelakoni suatu kegiatan sing isok ngilangno galaumu iku mau. Salah sijine olahraga. Olahraga iki gak mek apik gawe kesehatan fisik tok, tapi gawe kesehatan mental pisan. Olahraga dinilai isok memperbaiki mood sing elek. Dadi atimu isok ngeroso luwe seneng, tenang, dan puas. Olahraga iku isok ngurangi produksi hormon kortisol sing marai pikiran elek nang utekmu iku isok berkurang. Wes ngono, aktivitas fisik koyok olahraga iku isok menstimulasi zat-zat kimiawi otak, koyok endorfin, serotonin, ambek dopamin. Telung senyawa kimia iku isok memperbaiki suasana hati. Dadi gawe awakmu sing sek ngeroso galau mergo ditolak opo ae, ayo coba olahraga.


LPDP kuwi salah sawijing jalur beasiswa sing paling digandrungi karo mahasiswa ning Indonesia amarga keuntungane akeh. LPDP kuwi jalur penerimaane akeh, yaiku jalur penerimaan reguler, beasiswa kanggo penerima bidikmisi, beasiswa TNI, beasiswa kanggo PNS, beasiswa kanggo dokter lan liyan-liyane. Beasiswa iki ana LPDP kanggo perguruan tinggi dalam negeri lan luar negeri. Persyaratan sing diajokake ya bedha, mulai saka IPK, dokumen essay, surat penerimaan saka universitas, lan sertifikat basa Inggris. LPDP kuwi beasiswa sing mbiyayai akeh kebutuhan mulai saka biaya kuliah, kebutuhan saban dina, dhuwit buku, dhuwit kanggo nggarap tesis, transportasi, lan asuransi kesehatan. Prioritas beasiswa iki yaiku mahasiswa sing saka daerah-daerah tertinggal.


Barang sing paling sering ilang yaiku ATM amarga ATM iki barang sing cilik, tipis, enteng, lan gampang banget keselip. Cara ngurus ATM ilang iki uga macem-macem miturut jenis bank. Ana bank sing persyaratane kudu ana surat kehilangan saka polisi, uga ana sing ora mbutuhake. Nanging sing kudu disiyapake yaiku data-data kaya buku tabungan, KTP. lan bukti liyane sing bisa ndukung laporan kilangan kuwi. Nanging ya ana bank sing persyaratane mung KTP amarga butuh ngecek data, mblokir kartu, uga nggawe kartu anyar. ATM kuwi mesti angel ketemune, nanging prosedur sing diurus gampang banget lan ora mbebanake nasabah uga wis dijamin aman.


Kabeh wong nag ditodong senjata iku mesti dredeg, was-was, ambek wedi. Tapi sing jenenge wong nag wes kadung wedi iku mesti tingkae ora karoan ono sing mancal-mancal ono sing keringeten ambek liyan-liyane. yo sarane wong sing wes pengalaman nag kadong diancanm kudune ora atek kakean pola soale nag kakean pola terus polahe maeng ono sing marakno sing npodong maeng geting, mesti bakal langsung ciloko awakmu. Mangkane sing tepak iku ora macem-macem sampek ngerti kondisi sing tepak gawe ngelawan. Soale wong sing nodong iku biasane tujuane iku akeh, ono sing niat ngerampok, ono sing niat mateni ambek ono sing niat mok nyekel tok.


Yen awak dhewe terlanjur ngelakoke kesalahan utowo doso kui, awak dhewe ora perlu ngeroso kawatir sing banget-banget. Rasa kawatir kui tanda awak dhewe iso percoyo karo ajaran neng agamae dhewe. Kawatir kui salah siji rupa seko roso wedi. Selama awak dhewe isih duwe rasa kuwatir lan wedi iki awak dhewe isih duwe kesempatan kanggo dadi wong sing luwih apik seko wingi. Supoyo awak dhewe terus-terusan duwe rasa kuwatir lan wedi iki, ono beberapa hal sing iso awak dhewe lakoke. Sing kesiji, awak dhewe kudu sinau agama terus. Semakin awak dhewe sinau agama kui, semakin awak dhewe ngeroso yen sebenere awak dhewe durung ngerti opo-opo. Sing keloro, awak dhewe kudu golek konco sing tujuane podo koyo awak dhewe.


Penolakan seko opo sing awak dhewe pengeni kui bakal bekas banget neng pikiran. Pengalaman kui nempal neng ingatan tekan iso ganggi kondisi psikologis. Kanggo bocah-bocah SMA, mungkin sing paling lara neng ati kui, penolakan seko kampus sing diidamke. Ono akeh dampak psikologis seko wong sing ngalami penolakn. Sing sering kui, wong dadi midun rasa percaya dirine. Dee nganggep yen kepinteran sing diduwene kui ora cukup utowo usaha sing dee lakokoe kui kurang. Wong uga ono sing ngeroso isin utowo gengsi. Dee isin mergo dee ora iso koyo konco-koncone mlebu neng kampus idamane dhewe-dhewe. Sing ketelu, ono wong sing dadi ora semangat ngelokoni opo-opo, termasuk golek dalan liya supoyo tetep ketompo neng kampus sing dipengenke.


Pengalaman paling nyenengake sing wis mesti ana ning kabeh wong yaiku pengalaman ulang taun. Pengalaman iki dadi pengalaman sing nyenengake amarga bisa ndelok yen akeh wong kang eman karo awak dhewe lan ngilingake yen wong kuwi isih nduwe pengarepan kanggo urip. Acara ulang taun iki uga dadi kenangan sing apik amarga bisa ndadekake motivasi yen ning umur anyar ya kudu nduwe pemikiran sing luwih maju. Kamangka kuwi, saka mengeti ulang taun iki, awak dhewe kudu dadi wong sing luwih dewasa lan luwih paham kondisi uga tambah semangat nguri-uri pengarepan ning jaman iki. Ning umur sing anyar, awak dhewe uga kudu tambah eling lang waspada karo pacobaning urip.


Bisen pas aku isek sekolah SMP, ono salah sijine koncoku sing bocahe iku ndableke megilan, nah pas salah sijine dino deke iku turu nang salah sijine mata pelajaran sing ancene gurune iku nyengite pol. Mari ngunu pas guru iku maeng ngerti nag bocah iku turu terus ndableke pol, akhire guru iku maeng nguwei tulisan nang gegere bocahe ambek kertas nag bocahe mang ngantukan. Terus bocah iku maeng digugah kon maju nang ngarep ambek badep nang papan. Pas maju bocah sak kelas langsung guyu kabeh, terus bocah iku maeng isin karepe dewe mergo tulisane maeng sing ngisine bocahe. Nah bocah-bocah sing guyu maeng yo ora karoan ramene.


Pas SMA, kelasku duwe kebijakan. Yen awak dhewe kudu lungguh sesuai nomor kursi sing diundi sak ben minggune. Alasane, ben awak dhewe kenal karo kabeh wong sing ono neng kelas lan ora mung wong sing kui-kui. Kebijakan kui marai aku dredeg sak ben minggune. Mergo aku ora iso lingguh neng bangku sing buri banget. Yen lingguh ning buru kuwo, aku luwih gampang ngantukan. Aku wedi keturon lan ora gateke utuh opo sing diomongke guru neng ngarep kelas. Bejone, selama peraturan kui ono, aku kebagian kursi sing ngarep terus. Ora paling ngarep sih, nanging ura buri-buri banget. Untunge meneh, perturan kui ora dilakoni suwe.


Dhek sekolah, aku rada ora penak. Swasanae rada medeni amarga pas mlebu ning kelas, Bu Santi mara-mara muring-muring ora cetha. Aku lan kanca-kancaku padha bingung kenapa Bu Santi kaya ngene. Padahal bocah-bocah ora ana sing ndableg, kabeh mlebu kelas, ora ana sing ora nggarap PR, lan sapanunggale. Bu Santi tansah ngamuk ning ngarepe kelas karo ngomong sing kene ora paham apa maksude. Kene dadi murid uga mung bisa nrima ngamuke Bu Santi karo ati sing was-was, wedhine kene ngelakoni salah ning kene padha ora sadar. Sawise pelajaran wis rampung, ketua kelasku njajal nyedhak ning Bu Santi kanggo nakok kenapa kok maeng ngamuk-ngamuk ning kelas. Bu Santi ngomong yen dheweke ora ngerti sisan kenapa ujug-ujug ngamuk tanpa ana sebabe.


Saiki iku akeh politik SARA sing digawe wong-wong pilitikus nang negoro iki. Telung ulan wingi iku ono salah sijine politiku sing teko partai nasional sing warnai biru kuning sing nyinggung SARA iki. Aku ambek konco-konco sing seneng ambek keberagaman negoro iki, yo mesti srengen lah ambek patrai iku. Masio awak dewek ora termasuk wong sing duwe pengaruh, tapi awak dewek kan warga nogoro iki. Terus macem-maceme agama, suku, ambek golongan kan ancene wes ono kat jaman wong iku maeng durung lahir. Lapooh saiki dipermasalahno, sing kudune dipermasalhano yo wong iku maeng sing wes tau koruksi tapi sok-sok suci beloni rakyat, padal ora karoan oleh bujuki rakyat.


Disik aku kerep mlayu sakben sore neng cerak omah. Aku mlayune kui arep ben dino supoyo awakku tetep sehat. Panggon omahku kui cerak-cerak kampung. Senadyan, omahku kui ono neng komplek, naning kompleke kui rodo mlebu menjero. Sakdurunge mlebu komplek kui, awak dhewe kudu liwat kampung disik. Makane, aku yen malyu kui rutene liwat omah-omah kampung kui. Sebenere aku ora ono masalah karo mlayu neng kampung. Kanggo aku, sing penting aku iso mlayu. Nanging sing rodo ganggu kui, yen ono wong ngobong sampah kui neng ngarep omahe. Aku ora kuwat karo asepe. Opo meneh pas aku mlayu biasane aku kerep ameh keentekan napas. Aku rodo ora kuwat sebenere. Naning piye meneh, soale omahku kui rodo adoh seko lapangan sing iso dienggo mlayu.


Beberapa teko awak dewe iku sering ngeroso wedi pas kate disuntik. Iku hal sing wajar kok. Nek misal awakmu wedi, awakmu isok ngajak konco gawe ngancani utowo njaluk kancani suster gawe ngalihno rasa wedi iku mau. Terus onok hal sing kudu mbok gatekno, yaiku awakmu kudu rileks pas disuntik. Hal iku ben jarum iku mau isok luwe gampang melbu nang awakmu. Nek misal awakmu tegang, marakno jarum iku mau angel dilebokno. Wes ngono, nek awakmu tegang, iku isok marakno area sing mbari disuntik bengkak dan keroso luwe lara terus redane luwe suwe. Dadi nek awakmu gak gelem ngalami sing koyok ngono, rileks nek pas disuntik.


Jaman modern ancen akeh sing ngadakno undian sing hadiahe gedeh gawe media promosi. Terus wong sing oleh jelas seneng polahe menangno undian iku. Tapi sing jenenge oleh undian biasane akeh wong sing melok terus yo ono sing ora oleh utowo meneng barang. Lah roso seneng polahe menang undian sak jane iku apik ae, tapi nag iso ojo diumbar-umbarno ben atine wong sing kalah ora loro utowo mangkel mergane ora kabeh uwong iso nerimo karo roso seneng sing mbok rasakno. Mangkane nag seneng polahe menang undian ojo sak enake dewe, tapi nag iso cukup biasa ae ben ora nyebabno perkoro liyane. Dadi seneng polahe oleh undian tetep oleh tapi dadekno roso seneng iku penyemangat awak ae ojo diumbar-umbarno.


Ning dino sing paling bahagia lan bersejarah neng urip, awak dhewe ora gelem nganggo klambi sing biasa-biasa wae. Pas nikah, awak dhewe kepengen nganggo klambi sing apik sing wongon pas difoto. Kanggo milih klambi sing wangung neng hari bahagia kui, ono beberapa perkoro sing kudu digateke. Sing pertama, awak dhewe kudu mastike disik konsepe nikahane dewe ono opo wae, daerah, modern, opo islami. Sing keloro awak dhewe kudu milih bahan sing nyaman dienggo. Pesta kui ora mung sedilit. Klambi sing dienggo kui kudu nyaman ben ora ono gerakan sing aneh-aneh neng duwur pelaminan. Sing ketelu, werno sing awak dhewe pilih ora oleh nabrak karo dekorasi pelaminane.


Yen ono wong sing ngelakoke kesalahan kui, awak dhewe ora opo-opo yen arep nesu neng wong sing salah. Nanging, awak dhewe ora oleh waton nesu. Awak dhewe nesu kui niate kudu ngandani ben kesalahan sing dilakoke kui ora dibaleni meneh. Yen mung arep gawe wedi wong kui, mending awak dhewe ora asal nesu-nesu mergo kui mung guak-guak tenogo. Supoyo awak dhewe nesune kui ono isine kui ono beberapa sing iso awak dhewe gateke. Sing kesiji, koyo sing wis diomongi mau, niate awak dhewe nesu kui kanggo ngandani . Sing keloro, awak dhewe kudu ngerti kesalahane wong kui ngopo. Yen, awak dhewe durung ngerti, sak yogyane awak dhewe takon disik. Sing ketelu, ora masalah yen awak dhewe pengen nyeneni ngaggo swara sing gedhe nanging aja ngasi awak dhewe ngantemi utowo ngelarani awake wong kui. Sing kepapat, awak dhewe kudu ngandani solusi seko perkoro sing digawe wong sing salah kui.


Wes suwe ora ngadakno reoni. Taun iki bocah-bocah moro-moro pengen ngadakno reoni. Nah pas nag reoni iku aku jumbul ambek koncoku, soale deke iku maleh sejene pol ambek biyen, nah sing garai jumbul iku yo akeh, koyok raine, terus gayae ambek liyan-liyane. Opo maneh wong saiki mesti gampang kenek pengaruh lingkungan sing wes modern soale nag endi-endi perkembangan teknologi ora iso dibendung, terus iso marakno wong kenek ketularan gayai wong-wong kuto utowo wong moderen. Yo iku termasuk salah sijine perkoro lapooh wong nag petuk konco lawase mesti kumbul. Terus ono maenh sing jenenge pangling, nah roso pangling iki yo termasuk sing garai jumbul.


Biyen pas aku kerjo penggaweanku tau dijipik koncoku. Pas iku rupone Desain Grafis kanggo marketing produke kantor. Yo mangkel ancene, Terus sing jenenge Desain grafis iku asline ora gampang, penggawean iku gabungno gambar-gambar sing iso jelasno produk sing didol nang wong-wong akeh, awit teko video, gambar, sampek gawe warna-warna barang. Mari ngunu penggawean iki yo kudu iso ambek ngerti aplikasi desain, koyok contone corel, photo shop, video editor, ambek liyan-liyane. Sak liyane iku yo laptope barang yo kudu kuat, soale aplikasine iku kede ora ecek-ecek koyok laptop biasa. Terus opahe yo luang gedene, mangkane koncoku ngoyok penggawean iku soale pengen gaji gede.


Jarene, budheku kui akeh anak saiki sing egois. Budheku kui ngajar taman bermain neng ngarep omah. Budheku ngemati yen bocah-bocah saiki duwe luwih sitik roso simpati utowo empati neng konco-koncone. Misale, budhe lagi ngenalke jeneng-jeneng khewan ternak nganggo boneka. Sebenere, bocah-bocah kui bakal iso nyekel bonekane kui siji-siji, nanging gentian. Uga bonekane kui akeh sebenere cukup kanggo kabeh. Nanging, bocah-bocah kui angel diatur. Dheweke pengen nyekel boneka sing paling apik. Ono seng mekso direbut. Ono sing ora gelem kalah, rambute koncone dijambak. Bocah sing wis entuk mlayu, trus dioyak konco-koncone. Sing paling parah, ono sing tekan iso misuhi koncone, koyo ngomong "bajingan" ngono. Aku karo budheku uga bingung kenopo cah-cah saiki iso koyo ngono.


Tahun iki, HIMA Sastra Indonesia ngadakno jalan sehat marine Agustusan. Kabeh anggotane ambek arek sak jurusan sing gak kegabung nang HIMA melu kabeh gawe mlaku ngiteri area UGM dan mandeke nang lapangan pancasila UGM, pas banget sebelahan karo gedung fakultase awak dewe. Pas wes nang lapangan pancasila, awak dewe entok kotakan konsumsi. Lumayan lah isok digawe ngganjel weteng mergo aku durung sarapan. Sambil mangan jajan, panitia jalan sehat ngadakno doorprize cilik-cilikan sing hadiahe iku novel-novel sastra. Mbasio aku kepingin menang soale onok novel favoritku sing durung ketuku, aku berusaha gak ngurusi soale wes pasti guduk aku sing menang. Pas disebut nomer doorprize e, dadakno nomer sing tak cekel sing metu. Aku sempet melongo dilut sampe akhire aku kudu diseret nang ngarep gawe nerimo novele.


Luwih teka 50 karyawan sing kerja ana ing kantorku padha kena PHK utawa kontrake dipedhot. Sawise nrima surat PHK isuk mau, kabeh kancaku sing kena langsung ngeresiki mejane. Buku, polpen, berkas, apa wae sing ana ing mejane wis pada dilebokna ning kerdus. Foto-foto sing ditemplekna ana ing meja uga padha dicoploki. Swasana ning kantor dadi sepi lan sedih. Aku nyalami kancaku sing meh mulih. Kabeh padha nangis amarga sedih pisah karo kancane dhewe-dhewe. Aku uga ndelok wong padha rangkulan lan ngewenehi semangat kanggo liyane supaya ora putus asa lan bisa bangkit kanggo golek penggawean maneh. Pancen saben urip mesti ana kedadean sing marakke sedih kaya ngene. Muga wae kanca-kancaku diwenehi sabar karo Gusti.


Setelah suwe gak ndang meteng, akhire dulurku isok meteng dan bakal lahiran akhir tahun iki. Gak mek dulur kandunge tok, kabeh sepupu termasuk awakku yo wes gak sabar. Bahkan saking wes menanti momen iki teko, aku ambek kabeh dulurku sampe budhal nang rumah sakite gawe ngenteni dulurku lahiran. Pas suster wes metu dan ngabari nek bayine wes lahir dan kondisi ibu dan bayine sehat, awak dewe kabeh langsung bareng bareng ngucap Alhamdulillah sambil ngelus dodo. Akhire garek awak dewe ngenteni sampe dulurku dipindahno nang ruang rawat. Pas wes pindah, aku ambek dulur-dulurku kabeh grudukan melbu mrono dan ngucapno selamat. Seseneng iku akhire isok ngerasakno nduwe ponakan.


Aku iku tau dikandani karo mamaku nek lagi nunggoki utowo nge-talqin uwong sing sakaratul maut, gak oleh blas gawe nangis. Makane wong-wong sing nunggoki iku kudu sing nduwe ati tatak. Tapi tatak o koyok yaopo, nek wes gak kuat pasti bakal nangis sisan. Makane nek nunggoki uwong sakaratul maut iku mesti disarano gawe rame-rame. Dadi engkok wong siji utowo loro sing sak ruangan ambek wong sakaratul maut iku mau, sing liyane nunggoki nang njobo. Engkok nek siji wong sing nang njero metu, wong sing nang njobo iku kudu nyemangati ben de'e isok balik kuat maneh pas menjero. Soale wong iku yo butuh penyemangat ben gak pegel dewe. Dadi gawe awakmu sing lagi onok nang posisi nunggoki wong sakaratul maut nang njobo ruangan, ojok lali keki semangat gawe uwong sing nunggoki nang njero ruangan.


Nek misal onok koncomu utowo dulurmu tibo terus onok area nang awake sing bengkak, opo sing bakal mbok lakoni? Roto-roto uwong iku bakal nyarano nang sangkal putung gawe diurut. Wong-wong ngono iku milih sangkal putung soale regane luwe murah dan jarene mujarab. Padahal, akeh banget kasus nang sangkal putung sing guduk waras tapi malah nemen. Terus nek wes ngono, baru nang Rumah Sakit tapi kondisine wes mengenaskan. Ujung-ujunge, kudu dilakoni operasi sing biayane luwe gede. Timbangane nang sangkal putung, sakjane enak ket awal iku nang Rumah Sakit langsung, dadi isok ditangani luwe awal terus biaya pengobatane luwe murah dan gak kudu sampe operasi barang.


Saiki iku akeh wong sing ngadu antara agama siji ambek liyane terus suku siji ambek suku liyane. Yo nag wong sing kurang ngerti ambek ajarane yo mesti srengen polahe perkoro iku maeng. Nah saiki delok ae agama iku opo seh? Agama yaiku carane menungso nyembah utowo hubungi pengeran utowo ngeparek pengeran ben awake iku slamet teko seksone pengeran, ben iso nyenengno pengeran. Terus agomo iku yo ono pirang-pirang nang dunyo iki, mergone seje jaman yo seje agomo, terus bedo uwong yo bedo agomo ambek bedo pemahamane nang agomo iku maeng. Dadi Agomo iku ora ngiro ngulangi elek, mesi ngulangi apik, ben urip nang dunyo ayem tentrem, nag ono wong sing itik-itik mangkel polahe agomone dienyek, berarti wogn iku maeng lagek yantol durung mancep.


Pitakonan bab "penyesalan terbesar dalam hidup" iki kanggoku isih angel yen dijawab saiki. Nanging ana siji bab kang marai aku krasa getun tekan saiki. Aku getun ora jaluk diwulang nglangi apadene wani nglangi kawit cilik. Mbasan wis ngancik dhiwasa ora bisa nglangi. Padahal nglangi kuwi duwe mupangat kang akeh kanggone awak, antarane: nglangi kuwi minangka sarana olahraga kang mbakar kalori gedhe, nglangi bisa dadi sarana refreshing tumrap jiwa lan raga, nglangi bisa ngundhakake dhuwuring awak. Saliyaning kuwi yen awake dhewe bisa nglangi, mesthine yen dolan ana curug, tuk, lan liyane ora perlu sumelang awit bisa menikmati kahanan alam tanpa wedi kelelep. Mula pamrayogiku, saora-orane ayo padha bisa renang.


PTSD utawa post-traumatic stress disorder kuwi jeneng gangguan kesehatan jiwa sing pemicune saka stres utawa masalah sing marai trauma. Pengalaman sing paling sedih saka urip iki bisa marai PTSD kumat lan bisa marai wong sing kena PTSD ngerasa lara. Wong sing kena PTSD iki angel konsentrasi lan mesti emosine ora stabil. Ora mung emosi, PTSD iki marai gangguan turu utawa insomnia. PTSD iki bisa dadi salah sawijine bentuk stres akut sing wis diklaim karo para psikolog. Wong sing konsumsi narkoba lan alkohol kuwi wong sing paling rawan duwe PTSD. Cara ngobati PTSD iki yaiku psikoterapi uga saka obat-obatan sing wis diresepake.


Almarhum Sutopo Purwo Nugroho yaiku salah siji pejabat BNPB sing aktif mberitakake bencana uga cara-cara nanggulangi lan penyebab bencana kuwi ning media sosial. Amarga pengabdian iki, Sutopo sing pas kuwi njabat dadi Kepala Pusat Data, Informasi, dan Hubungan Masyarakat kuwi diganjar predikat dadi owng sing paling informatif lan tanggap marang bencana ning Indonesia. Sutopo iki alumni saka Universitas Gadjah Mada lan nerusake master lan doktoral ning Institut Pertanian Bogor. Kamangka jasa iki, masyarakat bisa luwih tanggep marang bencana lan ora wedi uga luwih siap. Sutopo uga sering ngewenehi kritik marang cara pemerintah ngurus babagan kebencanaan ning Indonesia., salah sijine yaiku Ahok pas dari Gubernur DKI Jakarta


Nag jarene koncoku ora kabeh wong iku ngerti nag uripe iku akeh sing merhatikno. Tapi tambah sak walike nag akeh wong ngeroso nag uripe iku dewean dadi sedeh dewe polahe urip dewean. Tapi kabeh iku karek wonge dewe-dewe seng ngalkoni urip, nag wong iku nganggep nag wong sing nag pinggire maeng ono terus iso dijak tukar pikiran yo enak wae . Tapi nag wong iku maeng senengane dewean ora gelem gembul ambek liyane yo ngenes urip dewe soale wong-wong yo ora bakal wani gembulan ambek wong ngunuku maeng. Mangkane nag dadi uwong iku yo sing sumeh ambek sing gelem gembul ambek liyane.


Ora kabeh wong duwe rasa wedi bar ngelakoke doso. Wong-wong sing koyo ngono kui biasane wong sing ora duwe agama utowo duwe agama nanging ora ngerti opo isi lan aturan-aturan sing ono neng jero agamane. Dheweke ora bakal ragu-ragu ngelakoke doso selama kui gawe dheweke seneng atine. Lan ora akeh sing iso awak dhewe lakoke supoyo dheweke iso ngeroso wedi. Awak dhewe mung iso ngandani lan ngilingke yen ngelakoke doso kui iso gawe awak dhewe seng soro. Kesadaran kui ora iso awak dhewe langsung kei. Rasa wedi kui mung iso jedul seko jero atine. Yen dheweke ora ngeroso perlu ngeroso wedi, dheweke iso ngelakoke doso tanpo ono rasa salah.


Yen wong kui kerep keno serangan panik mergo faktor genetik utowo keluargane duwe riwayat keno gangguan kui, ora akeh sing iso awak dhewe. Soale, faktor genetik kui faktor sing awak dhewe iso owah. Sing awak dhewe mung iso lakoke kui ngurangi penyebab serangan panik sing liyo. Misale, wonge kui bakal keno serangan panik yen lagi ono masalah. Awak dhewe dadi wis iso ngiro-ngiro yen awak dhewe ora bakal ngekei perkoro sing ora penting neng dheweke. Misale uga, wonge kui tau ngalami trauma pas isih cilik. Awak dhewe iso ngelindungi wong kui seko kedadean sing iso marake dheweke iling karo traumane.


Aku gelek nyerang ngawur sampek boloh-bolohku dewe iku melok mati nag dolanan Game Online. Yo asline sing garai serangan sing ngawur iku kan polahe jumbul mergo moro-moro digruduk ambek mungsoe terus ora iso bedakno endi konco ambek mungso soale saking wedine kalah. Akhire yo gelem-gak gelem wes pokoke yerang mboh iku kenek nungso utowo lawan pokoke sikat kabeh sing penting aman ambek orah kalah. Soale nag kalah engkon lewele ilang siji terus medun nang peringkat ngisore. Terus pas mari seri iku maeng koncoku mesti ngelokno polahe mainku awur-awuran ora delok koncone. Nah jenengen wong jumbul digruduk yo mesti bingung akhire yo sing penting nyerang.


Awan iku Dani ana kegiatan ing sekolahe. Dheweke ujug-ujunh disusul karo Bapake lan dijak mulih. Dani lagek dikandani yen Mbah Kakunge mati isuk mau. Dani langsung nangis lan njaluk terna ning omahe Mbah Kakunge. Kabeh sing ana ing omah Mbah Kakunge wis padha nangis, mripate abang, raine sembab, irunge padha mbeler kabeh amarga nangisi Mbah Kakunge. Dani sayang pol karo Mbah Kakunge amarga kui Dani uga ora kalah yen nangis. Swaranae buanter mbengok nyeluk Mbah Kakunge, mripate uabang. Dani ora bisa mandeg kanggo nangis amarga kerasa sedih tenanan. Nangise lagek mandheg nalika Mbah Kakunge wis dikubur lan Dani dinengna karo kelurgane sing ana ing kono.


Selama neng Yogyakarata iki, aku tau ngerasake udan awu peng loro. Sing kesiji kui taun 2010 pas Merapi Jeblug lan sing keloro taun 2014 pas Kelud jebluk. Udan awu sing kesiji kui marake aku rodo wedi. Piye yen misale, udane kui ora mandeg-mandeg lan awune bakal temumpuk neng ngarep omah tekan aku ora iso metu. Aku wedi awu kui nyerang organ-orang sing kanggo napas, koyo paru-paru. Sing udan awu keloro kui, ora marake aku bayangke sing ora-ora koyo petang taun sakdurnge. Nanging udan awu sing terakhir kui pancen luwih parah seko sakdurunge. Senadyan sumber awune kui adoh banget neng Jawa Timur.


Dini kuwi salah siji pegawe sing ana ning pusat perbelanjaan bagian kantor lan manajemen. Dadi, jam kerjane Dini kuwi bareng karo jam kerja panggonan kuwi buka. Dini iki ceritane lagi diet lan nyoba ngombe banyu kelapa karo yoghurt wayah isuk. Dini mikir yen efek sampinge iki bakal biyasa wae. Banjur pas wis ana sejam saka jarak ngombe, Dini ngerasa yen pengen lunga menyang jedhing wiwit ning njero taksi. Ning tengah dalan, dekne gemes amarga macet pol. Pas wis tekan panggon kerja, dekne langsung mlayu menyang jedhing lan ngetokake swara entut sing banter. Pas dekne metu, wis akeh wong ngantri banjur raine abang ireng klejingan.


Telek kewan iku mambune wes jelas gak karuan seh. Tapi onok salah siji teleke kewan sing mambune nuemen badek e, yaiku teleke kucing. Wajahe lucu koyok ngono, tapi teleke gak karu karuan badek e. Bahkan mergo iku, akeh sisan sing gak gelem ngamong kucing soale wedi engkok omahe dadi ambu badek. Alesan mergo teleke kucing iku mambu pol mergo de’e iku karnivora alias pemakan daging. Kandungan utama daging iku nitrogen. Daging sing dipangan kucing iku bakal diproses nang pencernaan sing bakal ngasilno gas nitrogen dan bereaksi karo gas-gas liyane. Gas sing paling umum iku amonia. Gas iku mau sing marakno teleke kucing dadi mambu badek puol. Dadi gawe awakmu sing nduwe irung sensitif, gak disarano gawe ngamong kucing seh.


Penyakit jantung kuwi penyakit sing ora bisa dihindari lan bisa marai kematian dadakan. Ora mung wong tuwa, bocah enom uga bisa kena penyakit iki. Penyakit jantung iki dadi salah siji penyakit sing paling akeh mateni wong ning dunya iki. Penyakit jantung iki penyebabe macem-macem. Cara kanggo  ngindari penyakit jantung yaiku njaga awak ben tetep sehat kaya akeh mangan panganan sing sehat, akeh olah raga, lan uga ngindari stres. Banjur kudu ngindari alkohol lan rokok amarga bisa ngerusak aliran getih ning jero awak. Kaping telu, kudu diet lan bobot awak sing ideal uga sering cek kesehatan. Yen ana penyakit, kudu sregep ngombe obat kaya apa sing diresepake dokter.


Omahe eyangku sing neng Bogor kui gedhe banget. Neng omahe kui totale ono 6 kamar turu. Omahe kui uga tingkat loro. Neng omah sing gedhe kui, aku tau mung dhewekan. Beneran lagi dhewekan. Wong omah liyane lagi lungo. Senadyan aku wis diandani ibu yen aku bakal dhewekan neng omah, pas kui uga tak iyani, nangging pas tenanan dhewekan kui aku tenanan wedi. Aku mung betah neng kamar nonton TV. Misale aku kepuyuh, aku mlayu neng kamar buri. Balike uga mlayu meneh. Yen ngelih, aku jupuk panganan neng mejo makan banjur tak gowo neng kamar. Pokokmen, saking wedine aku mung ono neng kamar karo nyalake TV. Senadyan TVne ku mung kanggo swara-swara tok, ora tak tonton.


Dino iki, koyok biasa aku leyeh-leyeh dolan laptop sambil iseng-iseng ngelamar kerjo. Berhubung aku sek tas ae lulus kuliah dan durung kerjo, dadine aku luwe akeh leyeh-leyehe. Enak-enak nyebar lamaran kerjo nang email, moro-moro bel omahku muni. Gak suwe, krungu suara khas mas-mas sing biasa ngeterno paket. Berhubung gak onok wong nang omah, akhire aku sing nampani paket. Aku langsung melongo pas eroh paket sing teko iku dadakno gawe awakku dewe. Sing marai aku kaget maneh iku pas eroh nek paket iku teko luar negeri. Pertanyaanku, iki teko sopo, terus kok isok eroh alamatku? Dadakno gak suwe, koncoku sing teko Korea ngechat aku nek de’e ngirim paket gawe aku dan entok notifikasi nek pakete wes tutuk omahku. Aku ngeiyoni dan jare paket iku khusus gawe aku. De’e ngongkon aku cepet-cepet buka dan tak turuti ae. Aku langsung melongo pas ndelok tas sing wes tak pingini ket suwe saiki onok nang tanganku. Jare konco Korea ku, de’e sek iling ambek kepinginanku dan iseng nukokno gawe aku. Aku langsung ngomong suwun sing akeh nang arek iku.


Gusti Allah senneg yen menungsa kuwi bisa mawas diri, Kamangka, ning ajaran Islam kuwi ana sholat tobat. Sholat tobat iki salah siji ibadah sunnah sing fungsine kanggo njaluk pangapura marang Gusti Allah amarga wedi wis ngelakoni duso. Sholat tobat iki pahalane gedhe, nanging sak durunge ngelakoni sholat tobat, ana wektu khusus sing sekirane ora bisa kanggo ngelakoni sholat tobat. Kaping pisan yaiku terbit fajar keloro kanthi munggahe srengenge. Kaping loro, padhange srengenge kanthi srengenge ana ning sekitar sirah. Kaping telu pas srengenge ana ning tengah. Kaping papat pas wektu ashar kanthi surup. Kaping lima pas srengenge arep mudhun kanthi wayah peteng.


Sing jenenge telek kewan nang endi-endi yo mesti garai wong mangkel, ora ono ceritane wong nag kenek telek terus guyu seneng iku ora ono. Nah sing garai jember iku maeng asline yo ora mok ambune tok, nag ambune ancene yo wes jelas mangkelnoe pol mangkane akeh wong sing mangkel nag kenek teleke kewan. Nag sing garai mangkel maneh sak liyane ambune yoiku rupane sing jemberi, opo maneh nag sing jenenge telek lantong sing blotrok tambah garai wong kuwok-kuwok nag kenek, nah telek lantong iku teleke pitik sing ancene ajor ora ono bentuke, nah bentuke iku koyok linet sing blotrok ngunu ambek ambune mesti slenting-slenting nang irung.


Rong ulan wingi koncoku tau cerita nag deke getinggalno pacare polahe pacare kenal ambek koncone. Bocahe getune pol lapo'oh ngenalno pacare sing ate dilamar ambek koncone iku. Aku dadi konco mok iso ngomong,"wes ora opo-opo nag iku jodohmu yo bakal balik, tapi nag ora mesti engko lak petuk dewe". Aku ngerti rasane koyok sing dialami koncoku soale aku wes tau delok cerito koyok ngunu. Tapi bedane aku durung tau ngalami soale emoh pacaran. Biyen iku koncoku plek ket awitan kulia sampek lulus. Pacare iku maeng asline senenge pol ambek koncoku, tapi sing garai pedot yaiku masalah sepele tapi iku penting gawe pacare. Waktu iku koncoku luwih milih ngewangi koncone sing ngalami musibah nang dalan pas pacare jaluk jemput soale ate bimbingan skripsi.


Wong deso kui mesthi ngerosoke wedi yen pisan lunggo, mungkin tekan tinggal, neng kuto sing gedhe. Neng kota kui ora mung bentuk omah lan padete dalan wae sing bedo, nanging uga kebiasaan wong-wong sing ono neng kono. Wong kuto kui bisane luwih egois, luwih mentingke uripe dhewe. Malah mung nyapa pas papasan wae ora dilakoke karo keakehan wong kuto, seko kui wae wis bedo karo wong deso sing mesthi nyopo wong sing lagi lewat, mbuh kui kenal opo ora. Sing bedo antara kahanan neng kuto karo deso kui uga sifat wong-wongane. Wong kuto kui pengen opo-opo cepet, yen lungo cepet tekan lan yen mesen pangan cepet teko. Bedo karo wong deso sing ngelakoke opo-opo alo-alon.


Wingi pas pacarku ulang taun kaping 23. Aku lan kanca-kancane rembugan kanggo nggawe kejutan supaya ulang taune bisa nduweni kesan sing apik lan dadi ulang tahun sing ora bisa dilalekke. Sawise rembugan, aku lan kanca-kancane pacarku wis siap kanggo ngelakoni misi iku. Nomer siji, aku apen-apen kanggo nerima kabar yen kancane ana ing lara ing rumah sakit. Nomer loro, Aku nggonceng pacarku tapi ora nuju rumah sakit nanging nuju ing panggon cafe sing wis didekor kanggo ulang taun. Nomer telu, sawise tekan cafe pacarku bingung kok ora ning rumah sakit malah ning cafe. Sing terakhir, kabeh kanca-kancane padha metu lan nggawa kue, balon, lan terompet. Raine pacarku kaget banget lan ora nyangka bakal oleh kejutan iki.


Gawe awakmu sing nggolek bank sing gak onok biaya admin ben wulane, awakmu isok beralih nang Bank Syariah Indonesia utowo disingkat dadi BSI. BSI iki bank nang Indonesia sing bergerak ndek bidang perbankan syariah. Bank iki diresmino tanggal 1 Februari 2021. Bank iki iku hasil penggabungan bank syariah mandiri, BNI syariah, ambek BRIsyariah. Dadi sing sak durunge nduwe rekening teko telung rekening iku pasti wes dialihno nang BSI. Onok rong jenis rekening nang kene, yaiku wadiah karo mudharabah. Wadiah iku artine titipan, dan mudharabah iku artine bagi hasil. Nek awakmu nggolek e sing bebas biaya admin, milihe sing BSI wadiah. BSI wadiah iki dinilai paling bebas teko biaya-biaya admin sing biasa onok nang bank konvensional.


Ancene penggawean elek iku iso marakno wong sing ngelakoni iku maeng isin nag sampek konangan wong akeh. Tapi iku kabeh karek sing ngelakoni, nag sing ngelakoni perkoro iku maeng wes biasa ambek perkoro elek yo ora ngiro isin masio iku nang ngarepe wong akeh. Tapi nag perkoro iku maeng dilakoni wong sing biasane apik, yo bakal marakno deke isin. Nah ben ora sampek ngelakoni elek iku yo kudu ati-ati ambek uripe, polahe nag ora ati-ati yo bakal ora karoan uripe maeng. Masio wonge maeng penggaweane apik, tapi sing jenenge menungso nag ora ati-ati yo bakal kejegor perkoro elek sing ora kepikiran sak durunge.


Bullying paling akeh iku kedaden nang lingkup sekolah. Biasane iku arek utowo sak geng bakal nge-bully siji arek sing dadi incerane ndek panggon sing tertutup nang sekolah ben gak konangan. Contohe koyok Gudang. Tapi mbasio wes konangan, biasane guru iku bakal nganggep iku mek kenakalan arek cilik biasa utowo nganggep iku mek guyonan tok. Malah kadang guru guru iku mau ngongkon gawe berdamai ae soale gawe njogo jeneng apik sekolah ben gak ketok nek onok kasus. Fenomena iku mau mbuktikno nek sek akeh sekolah sing abai karo peristiwa bullying iki. Nek didelok, ancen miris. Tapi wong-wong koyok ngono iku kadang angel gawe diedukasi perkoro bullying. Jare sing koyok ngono iku gak penting. Hal iku sisan sing marakno kasus bullying nang Indonesia iku sek duwur.


Toilet iku singkate panggon sing digawe ngoyo utowo ngising. Onok akeh pol jenis toilet sing kesebar ndek seluruh dunyo. Siji, toilet jongkok. Toilet iki akeh banget digawe nang Indonesia. Cara nganggone yo awakmu jongkok terus ngurusi panggilan alam iku mau. Loro, toilet lunggo. Iki jenis toilet sing paling akeh onok nang kabeh negara. Nek nang Eropa, biasane iku dilengkapi karo bilas banyu otomatis dan tisu. Nek nang Asia, biasane dilengkapi bilas banyu otomatis dan semprotan banyu gawe mbasuh. Telu, pissoir. Onok patang sisi sing tengahe digawe panggon gawe ngoyo. Papat, bidet. Bidet iki bagian teko toilet sing panggone nang sebelahe toilet terus nduwe pancuran. Limo, toilet Jepang. Iki toilet sing duwe fitur paling lengkap sak dunyo, bahkan onok fitur ngangteno mangkok toilet. Terakhir, toilet long drop. Biasane mek bentuk lubang sing nyambung nang septic tank.


Anji iku sueneng pol gawe masak-masak. Semenjak ibuk bapake gak onok, de’e dadi tulang punggung keluarga ambek sosok ibu gawe adik-adike. Teko kono, de’e dadi sinau masak sisan dan suwe-suwe maleh dadi hobi. Dan mboh kesampet opo Anji kepingin posting foto masakane. De’e pingin nyudokno hasil masakane nang Twitter e. Pas wes di-posting, komentar sing diterimo iku guduk sing diharepno ambek Aji. Guduk pujian, tapi malah enyekan. Roto-roto komentar e iku nyeluk de’e banci soale de’e isok masak. Tambah akehe komentar koyok ngono marakno Anji keweden dewe dan akhire mutusno gawe ngapus postingan iku mau. Lain kali de’e emoh kate posting hasil masake maneh.


Awak dhewe ngeroso seneng banget pas ketemu barang sing wis digolek-goleki selama iki. Barang sing wis angel-angel awak dhewe goleki tekan mangan wektu sing ora cepet. Pas ketemu kui, awak dhewe kesusu pengen tuku barang kui ben ora kedisikan karo wong liyo.  Yen misale iso ketuku rasane mesthi bakal puas banget. Nanging awak dhewe uga kudu paham, barang sing angel-angel digoleke kui kebutuhan atau kepingan. Misale, awak dhewe ngenteni utowo golek-golek sepatu Nike Air Jordan sing langka. Kui mlebu kepinginan. Iso wae awak dhewe tuku sepatu sing murah-murahae. Ora kudu tuku sepatu kui sing regone iso tekan puluhan yuto. Lan wektune awak dhewe iso dienggo kanggo perkoro sing luwih manfaat timabange gur kanggo golek-golek sepatu ora cetho.


Awak dhewe mungkin tau ketemu wong cadel neng uripe awak dhewe iki, mungkin pas lagi sekolah biyen. Wong kui sering digarapi mergo dheweke ora iso ngomong huruf r kanthi bener. Aku tau pas SMP disk duwe konco sing cadel. Dheweke kui sering digarapi karo konco-konco liyane. Ora mung perkoro ejaan tok, nanging tekan gojekan fisik sing ora ilok. Saking kerepe digarapi, dhewe tau ngamuk sak ngamuk-ngamuke. Dheweke tekan nguncal kursi neng wong sing garapi mau. Dheweke uga bengok ngene, "menengo Su". Awak dhewe kabeh kaget delok kui. Wong sing garapi kui tekan kudu mlebu IGD. Trus, koncoku sing cadel kui diceluk neng ruang BK.


Salah siji aplikasi sing bisa mbantu nyelengi lan ngatur dhuwit yaiku Jenius. Jenius iki produk salah siji bank ning Indonesia. Wis akeh wong sing nganggo Jenius amarga Jenius iki nduwe macem-macem fitur kaya kartu kredit digital, kartu debit, lan bisa ngatur tabungan ben bisa dipisah-pisah miturut kebutuhan. Sak liyane kuwi, aplikasi sing dibangun taun 2016 iki uga bisa ngatur kurs asing. Aplikasi iki akeh promosine ning mall lan nggawene praktis. Sing paling nyenengake, Jenius iki bisa nyambung karo aplikasi nonton premium kaya Netflix, Disney, lan aplikasi-aplikasi liyane. Amarga prosedure gampang, Netflix iki bisa dituku lewat Jenius nganggo saldo ning jero aplikasi kuwi.


Ujian iku bentuke gak mek bentuk soal nang kertas tok. Nang urip iki yo onok ujiane, contohe atap omah bocor. Cobaan sing koyok ngono iku jenenge ujian hidup sing dikeki langsung karo Allah. Nek wes koyok ngono, mek siji tok sing kudu awak dewe lakoni, yaiku sabar. Gak usah morang moreng karepe dewe, soale iku kabeh gak bakal membantu utowo mbalikno keadaan kembali. Awakmu cukup sabar, terus hadepi iku kabeh. Dan awakmu kudu yakin nek awakmu iku isok ngadepi iku kabeh, soale Allah iku gak bakal ngekeki ujian hidup ndek luar batas kemampuan umate. Dadi gawe awakmu sing lagi ketimpa ujian hidup, akeh-akeho sabar dan hadepi iku kabeh. Badai pasti berlalu kok.


Kanggone wong kang mentas wae rampung kuliah utawa fresh graduate kaya aku ngeneki yen ditakoni penyesalan kayane kabeh meh sarujuk yen jawabane nyesel biyen fokus nindakake kagiyatan akademik wae. Tegese, kudune nalika dadi mahasiswa biyen, awake dhewe saora-orane kudu ngrasakake magang utawa latihan kerja ana lembaga kang ana gandheng cenenge karo fokus studine awake dhewe. Mbok menawa mupangat kang bakal kapethik ya akeh. Saliyane bisa ndharmakake ilmu ing kuliah tumuju dunia kerja, kagiayatan magang uga bisa mbuka relasi mahasiswa tumrap wong liya. Lumantar kagiyatan mau, mahasiswa bisa uga jembar wawasan saha nambah kawruh bab dunia setelah kuliah. Mula pamrayogiku kanggo adhik-adhik mahasiswa, yen ana kalodhangan kanggo magang, enggal-enggal dijupuk wae.


Wong sing ditodong iku mesti wedi soale nyowone iku diancem, masio oleh ngancem iku mok gowo gaman utowo barang sing ora bejaji, tapi nag ancene iku iso ngancem keselametane wong sing diancem mesti ae wedi. Senjata sing paling gelek digawe ngancem biasane se gaman. Nah gaman iku bentuki yo wes koyok umume gaman tapi bentuki iku luwih cilik terus yo landepe megilan. Biasane gaman iku dowone yo sekitar sepuluh centinan terus biasane gaman iku kenek di tekuk ben kenek digowo nang endi-endi terus ora konangan wong liyo. Yo gaman ngunuku biasane umume digawe wong sing ancene niat ngerampok emboh iku nag terminal utowo nang kota gede sing ora kepantau keamanan.


Serangga iku ancene ono sing marakno wong jember nag ancene petuk opo maneh nag sampek jumlahe maeng iku atusan ambek akehe pol. Nah biasane serangga iku manggon nang panggonan utowo omah sing ancene arang diresiki. terus srangga sing paling jijik ambek digetingi wong yoiku coro gueng. Nah kewan iki ancene mangkelno mergone iso marakno kulit gatel nag nguyo. Nah ben ora sampek ono coro goenge nang omah, kudune omah iku diresiki terus ben ketok resik ambek ora marakno digawe omah seranggo koyok modele coro gueng maeng, nag sampek ono siji utowo loro kudune langsung dipateni wae mergo iso dadekno penyakit sing aneh-aneh.


Anak-anak sing keno serangan panik kui kudu awak dhewe ewangi. Soale, dheweke bakal keangel yen kudu ngurus kondisi sing koyo ngono dhewekan. Dheweke durung cukup pengalaman kanggo nangani perkoro psikologis iki. Ono beberapa hal sing kudu awak dhewe gatek. Sing kesiji, awak dhewe kudu ngancani dheweke pas lagi keno serangan panik. Ora mung ngancani, nanging awak dhewe kudu dadi koncone dhewe. Awak dhewe ora entuk nyepeleke opo sing dheweke rasake. Solae, mungkin wae alesane dhewe ngalami kui perkoro sing remeh kanggo dhewe. Awak dhewe kudu duwe empati marang anak kui. Awak dhewe kudu dadi cah cilik meneh lan mikir koyo cah cilik. Supoyo awak dhewe iso ngewangi dhewe pas lagi neng kondisi ora ngepenaki koyo ngono.


Penyebab wong iso keno serangan panik kui akeh nanging salah sijine kui wong ora iso nompo stimulis sensor sing berlebihan. Awak dhewe duwe limang indra, ono mata kanggo delok, ono irung kanggo ngambu, ono ilat kanggo ngerosom ono, ono kuping kanggo ngerungoke, lan kulit kanggo demok. Sak indra kui uga iso entuk stimulus luwih seko siji. Misale ono kuping kui iso ngeroke tonggone dhewe bengok-bengok, swara ibu masak neng pawon, sekaligus adine dhewe sing lagi nangis. Yen kabeh indra kui ngerasake lan entuk stimulus luwih seko siji. Awak dhewe dadi stress. Stresse kui sing marake serangan panik. Awak dhewe dadi bingung arep ngerespon opo yen awak dhewe ngerasake akeh hal neng wektu sing podo.


Karma yaiku salah siji konsep sing ana ning ajaran agama Hindu sing mbahas babagan aksi utawa perbuatan sig dilakoni para menungsa lan uga bakal oleh ganjarane. Akeh wong sing wedi ngelakoni duso amarga wedi karma. Konsep iki dijupuk saka ajaran India kuno lan dijaga ning jero ajaran fisafat Hindu. Ning jero konsep karma, menungsa kuwi mesti oleh akibat saka perbuatan sing ana ning masa lalu. Karma kuwi ana karma sing apik uga ana sing ala. Karma ala kuwi ana amarga ning masa lalu, wong kuwi bebuat sing jahat lan ngelarani ati wong liya. Buah saka perbuatan apik lan ala kuwi arane karmaphala.


Nalika pacaran mesti ana babagan gantian ngewenehi hadiah. Iki dadi bagian ning endahing pacaran. Ngewenehi hadiah nalika pacare menang lomba, ngewenehi hadiah nalika ulang taun, lan liyane. Kadang uga ujug-ujug bisa ngewenehi hadiah. Dadine hisa sakarepe wong loro iki kanggo padha ngewenehi hadiah. Nanging supaya hadiah sing diwenehi bisa nggarai seneng aja lali kanggo ngerti dhisik apa senengane. Aja nganti waton ngewenehi hadiah nanging ora bakal kegawe utawa dheweke ora seneng. Iku bakal nggarai kecewa amarga kene wis pegel golek hadiah nanging ora digawe. Makane sadurunge ngewenehi wong liya hadiah, ayo padha rundingan dhisik karo kanca liyane supaya enak lan bisa ditrima kanti apik!.


Opo tanggepanmu nek ndelok uwong sing senengane ngidu ngawur? Pasti tanggepane awak dewe podo gilo. Isoke ngidu ndang ngawur koyok ngono iku. Selain kemproh, ngidu sembarangan iku isok nyebarno penyakit. Idu iku ancen nduwe antibodi karo enzim sing isok ngeduno resiko penularan penyakit. Tapi nek wong iku mau nduwe penyakit sing nular, idune iku ngandung patogen sing isok ditularno nang wong liyo. Dan penularan penyakit mergo idu iku penularan sing paling cepet. Melbune iku isok nang lambe, irung, utowo mripat. Dadi gawe awakmu, nek lagi lara, ojok atek ngidu ngawur, mending nang jedhing ae. Selain ben gak nularno penyakit, ben ketok koyok wong beraddb sisan.


Salah siji kesenengane bocah enom yaiku nalika bisa dolan ning endi wae ora ana sing nyeneni. Nanging nalika wis mutusake kanggo rabi iku bakal bedha banget. Amarga wis kudu sadar yen wis duwe tanggung jawab liya yaiku ning bojone. Iki sing dirasakna karo Dayen. Biyen pas isih bujang, Dayen ora pati seneng dolan. Dheweke seneng ning omah wae lan wegah melu kanca-kancane dolan mbuh ning gunung, mbuh ning laut. Saiki nalika Dayen wis duwe bojo, dheweke ngerasa nyesel banget ora ngentekake wektune pas enom gawe dolan ning ngendi-endi. Dayen ngerasa ora ngerti panggon plesir sing ana ing cedhake, lan ngerasa kuper tinimbang kanca-kancane.


Wong sing kerungu yen dheweke keno vonis AIDS kui langsung diadohi karo wong-wong. Wong-wong ngarani kui karma kanggo dheweke sing wis ngelakoke hal-hal sing bejat selama iki. Opo sing pasien AIDS kui rasake saiki kui konsekuinsi seko pergaulan bebas sing dheweke lakoni. Padahal, keno AIDS kui dudu perkoro seks bebas wae, ono penyebab sing dudu asale seko wonge kui. Opo wae penyebabe, wong sing wis di vonis AIDS kui tetep iso ngelakoke hal-hal sing orang liyane lakoke. Dheweke isih iso sinau kanggo masa depane. Dheweke uga tetep iso nyambut gawe. Yen masalah kepercayaan kui pancen angel, nanging uda artine wong sing duwe AIDS kui ora iso berubah seko tabiate sing disik.


Konco cerakku sing seko SMA saiki kerjo dadi bagian marketing neng salah siji pabrik ombenan neng Yogyakarta. Jenenge Hasbi. Dheweke biyen kuliahe kui neng jurusan manejemen, dadi pancen cocoklah dheweke nyambut gawe neng kono. Wis kira-kira 5 sasi nyambut gawe neng kono, Hasbi crito neng aku. Dheweke wis ora nyaman meneh kerjo neng pabrik kui. Dheweke crito sambel gebrak-gebrak mejo. Konco kui ngeroso yen beban gaweane kui abot banget lan ora sesuai karo gaji. Sing marake dheweke tambah mangkel, dheweke tau dijanjeni bonus utowo persenan nek ono pesenan mlebu. Pas koncoku nagih neng boso, dee malah diarani golek pamrih neng perusahaan. Perusahaan kui cen koyo asu og!


Biasane, uwong sing kate dioperasi iku bakal dibius utowo istilah liyane iku dikeki anestesi. Anestesi iku obat-obatan sing bekerja dengan cara ngentikno utowo ngeblokir sinyal saraf teko rasa lara. Anestesi iku dikekno sak durunge operasi gawe ngurangi rasa lara pas prosedur bedah dilakoni. Onok telung jenis anestesi sing biasa digawe nang dunia medis. Siji, anestesi lokal. Anestesi iki tujuane gawe matikno rasa utowo sensasi nang area tubuh tertentu sing kate ditindak. Loro, anestesi regional. Fungsi teko anestesi iku gawe matikno rasa nang sebagian awak. Telu, anestesi umum. Anestesi sing iki istilah liyo teko bius total sing marakno awakmu bener-bener gak sadar selama prosedur operasi berlangsung.


Pas tahun 2017, aku tau kerjo nang bagian staf pelayanan pelanggan. Pas waktu iku aku oleh proyek teko bos kanggo desain  gawe masketing sing cocok ambek promosi sing disenenge masyarakat soale aku sing gelek ngadepi wong-wong langsung. Karo kepala cabang, penggawean iku maeng tambah dikekno koncoku sing ora ngerti opo-opo lah aku yo rodok mangkelah soale aku sing ditunjuk ambek bos pusate, tapi kok tambah dikekno wong liyo sing ora ngerti. Engko nag kenek opo-opo kan mesti aku maneh. Mangkane aku ket iku srengen ambek kepala cabange. Terus nag ono opo-opo kau wes emoh ngurusi maneh soale ujuk-ujuke mangkelno ati.


Hadiah kejutan kui penting awak dhewe kei kanggo wong-wong sing lagi bahagya utowo seneng. Hadiah sing dekei tanpa wonge nyongko kui, bakal nambah rasa seneng pas dinompo hadiahe mau. Ngewehi hadiah kejutan kui penting kanggo ngungkapke rasa sayang awak dhewe karo wing sing lagi seneng kui. Dheweke dadi iso ngerti yen selama iki awak dhewe sayang karo dheweke. Ngekei hadiah kejutan kui penting kanggo wong sing lagi bahagya kui. Dheweke dadi ngerasake terapresiasi. Kerja kerase selama iki ora sio-sio. Ono wong sing memvalidasi yen opo sing dheweke entuke iki uga ono nilaine, ora mung kanggo dhewe naning uga wong liyo ngeroso yen kui uga ono nilaine.


Akeh wong kang getun amarga seneng nundha penggaweyan lan kesempatan. Nundha penggaweyan iki salah siji kebiyasaan sing kurang apik amarga bisa marai kabeh rencana sing digawe gagal lan ora kelaksanan. Wong kang seneng nundha penggaweyan iki alesane macem-macem, saka sing ora bisa ngatur jadwal kanthi pancen males. Akeh wong sing kelangan wektu lan dadi getun amarga ora ngelakoni penggaweyane kaya sing direncanakake, misale wong sing nundha garap tugas bakal kemrungsung yen wayah arep ngumpulake. Suwe-suwe perkara iki dadi gede kaya misal nundha ngelamar gawean, jebul lowongan kuwi wis tutup. Kedadian kaya iki bisa nggetunake ati lan bisa kepikiran seumur urip.


Rasa getun kuwi tibane pancen ana buri. Paribasan sega kang wus dadi jenang, ora bisa wujude bali kaya maune. Mangkono uga rasane yen gagal anggone mlebu ana universitas favorit. Mula, seratan iki daktujokake kanggo adhi-adhiku kang isih ana sekolah. Ayo wiwit saiki padha enggal tumemen anggone sinau. Tegese, awake dhewe ora ngerti rejeki kuwi tibane saka ngendi. Mbok menawa lumantar biji apik kang ana raport awake dhewe bisa elegible lan ketampa ana PTN lumantar jalur SNBP. Banjur, padha mempenga anggone garap latihan soal kang bakale metu ana SNBT. Kathah latihan soal kepara malah gawe awake dhewe linangkung ngerti cara garap kang efektif lan efisien. Katelu, padha sregepa anggone dedonga marang Gusti. Tegese, yen wis usaha mempeng ya kudu nyuwun sih kuwasaning Gusti. Mangkono pamrayogiku, muga bisa katampa dening adhi-adhi sedaya.


Konco sing wis ora sedalan karo awak dhewe kui ora usah disedihke. Sing paling tetep, ora owah-owah, neng donyo iki mung perubahan kui dhewe. Termasuk neng sifate wong. Wong kui urip entuk akeh pengalaman. Seko pengalaman kui wong iso entuk pelajaran. Seko pelajaran kui wong iso berubah sifate. Pengalaman lan intepretasine seko wong-wong kui mesthi bedo. Dadi arah perubahane kui uga mesthi bedo. Konco sing awak dhewe roso wis berubah kui ora salah. Artine sebagai menungso dee berkembang. Mungkin, sing kudu instrospeksi kui awak dhewe. Kenopo awak dhewe iso dadi wong sing podo koyo biyen senadyan wong-wong neng sekitare awak dhewe wis iso berubah.


Ben uwong sing kondisine lagi kritis pol, pasti langsung dilebokno nang ICU. Alesane iku ben isok dipantau luwe intens ambek perawat utowo dokter e. Nang kono, penunggu pasien iku mek isok dungo tok nang njobo ruangan soale gak isok nyambangi pasien iku mau. Gak heran nek akeh uwong iku mesti wedi nek lagi nang ICU, soale mereka sing lagi nunggoki nang kono istilahe lagi bertaruh. Mereka bakal harap-harap cemas, soale gak eroh pasien iku mau bakal selamet ta gak. Gak jarang sisan ICU iki dadi panggon sing mayan medeni, soale panggon iku dadi saksi bisu pasien sing mati dan marakno penunggune dadi sedih dan berakhir trauma.


Aku paling jijik neng ngerti ono wong sing nganggo jamban lingguh nanging dheweke dodok neng jenis jamban sing kui. Opo wong sing ngelakoke koyo ngono kui ora mikir yen sikile reged opo piye. Wong sing liyo kui nganggone kanthi lingguh. Mesake wong sing nganggo jamban kui. Sikile dadi reged lan keno kuman-kuman sing digowo wong liyo. Kathok sing dheweke enggo uga dadi melu reged. Padahal, neng tutup jambane wis ono larangane yen ora entuk dienggo dodok. Aku ngerasane uga ora ono bedane ngising utowo nguyuh karo dodok lan lingguh. Regedan sing ono neng jero awak podo-podo metune lan ora ono sing ketahan.


Biyen pas aku kulia nang Suroboyo aku gelek muleh bengi ijen tengah wengi. Terus salah sijine dino aku iku rodok kuweden soale moro-moro ono wong sepedahan sing ngetotno terus teko gurui ambek ora gowo helm. Nah aku kuwatir soale nag daerah sing tak liwati iku lagek ono wong mari kebegal. Terus akhire aku nekat ambek jajal mandel ambek jipek wesi sing biasane tak gowo gawe jogo-jogo nag ono kedadean koyok ngeneki. Tibake pas parek moro ngebel, terus iku koncoku dewe sing ancene yo wedi terus ngetono aku teko gerdu kecamatan soale ngenteni barengan mlebu alas sing ate nang deso. Aku sing ngerti ngunu langsung tak omongi, " ngunu ngomongo kat nag jobo lak enak".


Biasane kebiasaan aku ambek konco-konco sak kelas mesti garai geger nag ono bocah sing ulang tahun nang kelas. Pas aku kelas telu SMA sak marine UAS ono koncku sing ulang tahun tapi bocah-bocah menengai ben iso jumbulno bocah-bocah iku karo hadiah sing wes disiapno. Temenan, pas iku bocah-bocah wes siap-siap kanggo bledosno plembungan nang gurine lawange kelas.  Pas bocahe mlebu plembungan iku langsung dibledosno ambek bocahe maeng langsung berok-berok soale jumbul. Nah sing garai bocahe sampek nangis yoiku hadiah sing teko bocah-bocah yaiku tas. Yo ancene bocah-bocah inisiatif wes suwe soale delok bocahe gawe tos jebol terus, mari ngunu bocahe yo bapake wes ora onok.


Pas ulan siji tahun iki aku dikongkon nguwei motivasi kanggo bocah-bocah sing ate tes perguruan tinggi akeh sing raine ketok sedeh ambek ora semangat blas gawe ngadepi urip solae bocah-bocah iku kabeh sedeh nag ditolak mlebu universitas sing didaftari. Akhire aku ngomong nang bocah-bocah iku maeng nag awakmu ditolak asline ora atek sedeh, soale opo? klebu universitas iku ora iso jamin uripmu makmur. Iso ae tambah koyok jamur sing iso diidak-idak sak enake dewek. Dadi irekno pikiran wedi mu maeng nag awakmu pengen lancar ujianmu. Roso sedeh koyok ngunuku asline iso diilangno ambek pikiran sing apik-apik sing iso dadekno ati maleh padang ambek jembar pikire gawe ngadepi urip.


Alat suntik utowo disebut sisan puit iku alat berupa pompa piston sederhana sing digawe nyuntikno cairan. Alat suntik iku nduwe tabung karo piston nang njerone sing metu keto bagian ujung mburi. Bagian ujung ngarepe iku panggon jarum hipodermik utowo selang sing fungsine ngewangi ngarahno cairan menjero utowo metu teko tabung iku mau. Alat suntik iku onok sing ukurane 1 mL, 3 mL, 5 mL, 10 mL, 20 mL, ambek 50 mL. Jenis jenise alat suntik iku onok telu. Siji, tuberculine syringe. Fungsine gawe nyuntikno tuberculin secara khusus. Kapasitase 1 mL. Loro, glycerine syringe. Biasane terbuat teko logam terus sifate stainless steel. Kapasitase 30 mL, 50 mL, sampe 100 mL. Telu, insulin syringe. Alat iki khusus gawe nyuntikno insulin. Kapasitase 1 mL.


Babagan sing penting lan kudu digatekake yen ana ning panggonan umum kuwi yaiku anane denah gedung lan uga dalan ning njerone kanggo kebutuhan sing mendesak kaya keamanan pas ana bencana lan uga ana kebakaran. Sing ora kalah penting yaiku anane denah kanggo nduduhake ngendi panggonane jedhing amarga jedhing iki uga sak liyane dadi panggonan sing privat, jedhing iki kebutuhan pokok kanggo publik. Kamangka, pas ana pameran utawa acara reramean, kudu nyediakake jedhing umum portabel. Banjur panitia utawa manajemen gedung iki kudu nduduhake peta gedung ben pengunjung iki ora salah mlebu ruangan lan pengunjung bisa luwih gampang ngolek panggon buang air.


Aku ambek koncoku gelek metu bengi, terus salah sijine dino aku petuk ambek sing jenenge tuyul, koncoku langsung keplayu soale ancene tuyule moro-moro moro nang arahe awak dewek. Tuyul iku maeng wujute iku sak mandi bocah cilik SD kelas teluan ambek mok katokan tok serus raine iku puteh koyok wedakan, padal putehe iku maeng ora teko wedak yo ancen iku pucete raine iku maeng. Terus lambene iku menceng menduwur. Terus oleh mlaku iku plek koyok bocah cilik ngunu. Nah waktu iku jumlae ora mok siji tapi ono akeh. Mboh sopo sing duwe yo ora ono sing ngerti. Mari ngunu aku yo melok mlayu menisan soale tambah suwe tambah parek.


Wong enom saiki angel kanggo jaga kesehatan, salah sijine uga amarga kebiasaan urip sing kurang apik. Kebiasaan iku kaya ngerokok, alkohol, lan kurang olahraga. Nanging ana babagan penting sing kadhang lali, yaiku wong enom saiki kurang bisa njaga panganan, utamane gula lan kolesterol. Gula iki ibarate kaya ibune kabeh penyakit lan kolesterol kuwi bapake. Yen para bocah enom iki ora ngendalikake apa sing dipangan, kamangka bakal akeh penyakit sing teka kaya diabetes, ginjal, jantung, lan stroke. Penyakit iki biyasane uga tekane dadakan amarga ora bisa diprediksi kapan tekane. Amarga dadakan, penyakit iki uga bisa marai kematian dadakan wong isih enom.


Kasus plagiarisme iku tambah marak, terutama nang kalangan akademisi. Akeh-akehe kasus plagiarisme iku mergo akeh uwong sing gak nyantumno sumber referensi. Makane iku opo, penting banget gawe ngekeki sitasi nang karyane awak dewe. Sitasi iku referensi utowo kutipan sing dijupuk teko karyane wong liyo. Fungsi teko sitasi iki gawe ngeverifikasi data sing dientokno ben karyane awak dewe isok dipertanggungjawabno dan nduwe akuntabilitas. Sitasi iki sisan isok nyelametno awak dewe teko kasus plagiarisasi. Nek wes onok sitasi, uwong iku eroh nek awak dewe iku entok ide karya iku teko sumber liyane. Makane iku penting banget awak dewe nyantumno sitasi nang ben karyane awak dewe nek ancen onok.


Muntah kuwi dadi reaksi sing biasa kanggo wong sing lagi ngelakoni pengobatan kemoterapi amarga dosis kemoterapi iki dhuwur lan bisa ngikis lapisan sing ana ning lambung. Muntahan bahan kimia iki katon nggilani nanging kuwi respon sing umum. Amarga kuwi, dokter ya ora bisa dadi wong sing gampang jijik amarga bakal nemoni babagan sing kaya iki. Sing kudu silakoni dokter yaiku ngewenehi pereda mual sing bisa nenangake pencernaan pasien, banjur ngewenehi sugesti yen rasa mual iki bakal ana mung kanthi obate bereaksi. Ben ora kaget, dokter uga bisa ngomongake reaksi apa wae sing bakal dirasakake sak durunge kemoterapi ben pasien ora ngerasa bingung.


Senadyan ora seakeh kucing, asu kui uga gampang awak dhewe temoke neng dalanan. Asu kui luwih aktif yeng dheweke arep nyerang utowo ngoyak wong-wong sing dheweke anggep dadi ancem. Pas awak dhewe wis dioyak asu kui ono beberapa hal sing, awak dhewe iso lakoke. Sing kesiji, awak dhewe ora entuk mlayu meneh. Sing keloro, pas awak dhewe wis dirubung karo asu-asune kui, awak dhewe ora entuk ngetoke swara opo-opo, opo meneh tekat jerit. Sing ketelu, awak dhewe iso ngelindung bagian awake dhewe. Dadi yen asune kui arep nyokot, awak dhewe koyo nyodorke barang-barang sing awak dhewe duwe, misale koyo tas opo jaket.


Ning kepercayaane wong cino, omah kui bakal gawe keberuntungan yen digawe utowo ditoto karo coro-coro tertentu. Salah siji corone kui, awak dhewe iso nyeleh taneman sing urip, dudu sintetis, neng sisi kiwo lawang seko arah jobo omah. Awak dhewe uga iso deleh taneman sing dianggep iso gawe hoki utowo keberuntugan. Taneman sing iso gowo bejo kanggo omah kui menurut kepercayaane, taneman giok (pilea peperomioides) lan wit duwit (pachira aquatica). Werno lawang sing iso gawe beruntung neng kepercayaan cino kui, lawang sing dicat werno abang. Jeruk uga kudu dicepake neng omah kanggo gawe keberuntungan neg jerone. Jeruk kui uga ngelambangke rejiki lan ngewei energi neng ruangan.


Nek detak jantung iku wes garek sak garis tok pas nang monitor ICU, dokter iku pasti gak bakalan langsung diagnosa nek pasien iku mati. Dokter pasti bakal ngelakoni sembarang kalir cara ben isok nguripno pasien iku mau nek isok sak durunge bener-bener diputusno nek pasien iku wes gak onok. Salah sijine iku nganggo alat pacu jantung. Alat pacu jantung iku alat sing ngetokno gelombang listrik ben jantung isok berkontraksi. Cara dokter nganggo alat pacu jantung iku koyok ngene. Mbarine pasien dibius dan dodo sebelah kiwone disayat cilik, dokter bakal masang kabel-kabel cilik sing ngehubungno jantung ambek alat pacu jantung. Nek wes dipasang, alat iki bakal ngirimno sinyal listrik nang jantung teko kabel-kabel mau. Nek onok sinyal, listrik iku mau bakal dikirim dan isok marakno jantung berkontraksi. Nek gak onok, yowes gak onok sing isok dharepno maneh.


Misale awak dhewe lagi neng deso, awak dhewe iso nemoke banyak neng kono. Khewan unggas iki ketoke ramah nanging yen wis digawe ngamuk, awak dhewe iso dioyak tekan ngendi-endi. Supoyo ora dioyak karo banyak, awak dhewe iso ngelakoke beberapa hal iki. Sing kesiji, yen iso awak dhewe liwat dalan sing ora ono banyake. Sing keloro, ojo gawe gerakan-gerakan sing narik perhatian unggas kui. Yen awak dhewe wis dideloki kui, iso wae awak dhewe dianggep gawe dheweke lan konco-koncone ciloko lan dheweke bakal mlayu nyerang awak dhewe. Sing ketelu, awak dhewe gelem ora gelem kudu mlayu yen misale wis dioyak timbangane mengko lara dipatok mending ngerasa kesel.


Pelampung bentuk klambi iku perangkat sing dirancang dinggo gawe uwong ben isok tetep ngapung nang banyu dengan posisi lambe karo irung sek isok ndek duwur banyu. Pelampung iki biasa dikondo dadi pelampung life jacket, soale gak mek dinggo pas nang banyu tok tapi gawe keperluan liyane. Bedo penggunaan pelampung, bedo sisan model pelampunge, tapi tetep bentuk koyok rompi ngono. Pelampung bentuk klambi iku onok rong jenis, yaiku nganggo busa styrofoam ambek balon udara. Rong bahan iku mau dilebokno nang njero kain pelampung dan fungsine podo ae. Tapi sing paling akeh dinggo iku jenis sing nganggo styrofoam soale regane luwe terjangkau.


Ana wong sing isih percaya yen makhluk gaib kuwi secara ora langsung ngerti lan mesti ana ning uripe menungsa saben dinane. Kepercayaan iki uga sing nyisakake rasa wedi kanggo penghuni omah lan para bocah. Kamangka, karo ngindari keweden sing berlebihan, penghuni omah kuwi kudu rutin ngeresiki omah lan uga masang lampu sing padhang ning jedhing, panggonan sing peteng, uga pojokan sing sekirane bakal singup. Kolong kasur uga diusahakake resik lan ketutup ben ora ana bayangan dhemit isng metu saka kono. Banjur penghuni omah uga kudu sregep ndunga lan kanggo sing muslim, bisa sholat jamaah karo keluarga, ngarepake perlindungan saka Gusti.


Cek gak atek ngerasakno penyesalan, awak dewe kadang kudu luwe berhati-hati nek ngelakoni opo ae. Soale pisan ngeroso nyesel iku rasane gak nyaman kabeh. Kadang pisan awak dewe yo gak pingin wong liyo ngeroso nyesel karo perbuatane dewe, opo maneh nek iku konco utowo dulur sing notabene ne uwong kesayangane awak dewe. Nek awakmu ancen peduli ambek konco dan dulurmu, tegur mereka nek mereka ngelakoni kesalahan. Kesalahan iku berujung nang penyesalan ndek akhir. Nek koncomu utowo dulurmu ngelakoni kesalahan terus-terusan dan gak onok sing negur, mereka pasti bakal akeh nyesele. Dadi ojok lali negur konco utowo koncomu sing tau ngelakoni kesalahan cek mereka gak terus-terusan ngelakoni iku dan berujung menyesal, baik iku awakmu sing nyesel mergo gak negur utowo koco dan dulurmu sing ngelakno kesalahan terus-terusan.


Aku iso numpak motor ket kelas 11 SMA pas kui aku umur 16 taun. Dadi tekan saiki kiro-kiro aku wis numpak montor kui selama 8 taun luwih. Sak suwe kui numpak montor aku durung dadi pendara montor sing andal. Aku isih sok sembrono yen lagi numpak montor. Pas aku pisanan numpak montor kui aku wis nabrak pit. Sak wise aku duwe montor, aku nabrak tukang sayur. Isih ono akeh liyane kedadean sing marep aku ciloko pas lagi numpak montor. Makane kui, aku paling wedi yen remku ngerti-ngerti blong utowo ora sepakem sing tak pikirke. Reme pake wae aku arep ciloko, opo menhe nek ora.


Anake dhewe misale dadi korban perundungan. Mergo kondisi anak sing koyo ngono, awak dhewe kudu luwih gateke meneh anake dhewe kui. Dheweke mesthi ngeroso wedi lan trauma. Supoyo anake dhewe kui ora ngeroso wedi lan iso kegiatan meneh neng sekolahan, ono beberapa hal sing kudu awak dhewe gateke. Sing kesiji, awak dhewe kudu ngejak ngobrol anak dhewe kui. Misale, dheweke isih durung iso ngomong perkoro opo sing dirasake, awak dhewe iso ngobrol opo wae sing dheweke senengi. Sing penting, dheweke iso terbuka karo awak dhewe. Sing keloro, awak dhewe iso ngajari anak meditasi. Sebenere ora kudu meditasi, sing penting dheweke ngerti kegiatan sing marake pikirane dheweke kui dadi jernih lan iso mikir kanthi tenang.


Panggon wisata sing rame kuwi uga ora bisa adoh saka perbuatan kriminal kaya wong sing seneng ditutake lan moro dilecehake utawa dirampok. Salah siji panggonan sing rawan ana penguntit iki ning Jepang. Ning Jepang, akeh wisatawan manca negara sing ditutake karo warga lokal kanggo njaluk dhuwit utawa nyolong, utamane wisatawan sing nduwe tampilan sing mencolok lan nggawe barang mewah. Kabeh wisatawan kuwi ya mlaku dhewean lan kurang waspada. Amarga kuwi, akeh wisatawan sing macak dadi rombongan liyane ben bisa adoh saka penguntit. Wisatawan lokal uga ngerti lan melu ngelindungi. Kamangka, amarga kemungkinan iki ana ning Indonesia, awak dhewe kudu uga melu njaga keamanan wisatawan.


Gak onok abang gak onok ijo, moro Nurin ngajak aku ketemuan sak marine moleh kerjo nang siji Kafe. Aku iyo ae. Pas nang kono, dadakno Nurin durung pesen opo-opo. Jarene de’e mek butuh ketemu aku tok. Mergo aku gak enak, akhire de’e tak traktir es kopi ben gak sungkan ambek sing nduwe Kafe sisan. Aku takon, onok opo kok sampe njaluk ketemuan. Akhire Nurin cerito, nek ibuke iku mbari tibo, terus sikile iku putung dan butuh biaya gawe operasi. De’e iku baru ngurus BPJS gawe ibuke dino iki, dan buru isok digawene iku wulan ngarep, padahal operasine iku kudu secepate. Nang kene, de’e ketok isin banget, tapi akhire ngomong nek de’e butuh nyilih duit gawe biaya pengobatan ibuke. Mergo aku gak isok bantu akeh, akhire aku mek isok nyilihi 1/3 biayane. Nurin ketok sungkan banget soale maleh ngutang akeh nang aku, dan ping bolak balik ngomong suwun nang aku.


Wedi nag pas diajaki kewan iku asline guyokno, tapi iku asline yo lumrah soale sing jenenge wong iku mesti wedi nag keselametane keancem. Mangkane ben awakmu ora wedi nak pas awakmu diajaki kewan iku ana carane yaiku kudu ngerti kewan iku ngajakine polahe lapo, saole nag wes ngerti kewan iku ngajakine polahe opo mesti ngerti carane ngadepi, terus kudu ngerti kewan iku duwe racun opo ora, nag ancene oro duwe racun ora atek wedi, tapi nag iso dibales medeni ben iso bales kewan sing ngajaki iku maeng, terus deloken kewan sing ngajak duwe siung opo ora nag duwe berarti kudu ati-ati soale nag duwe siong biasane mesti nyokote loro.


Queue number iku nomer antrean sing biasane digawe pas nonton konser. Biasane nomer antrean iku dikeki gawe penonton sing milih standing section alias panggon sing ngadek nang njero panggon konsere. Tapi mbasio awakmu wes nduwe nomer antrean, berhubung iki ngadek, dadi tetep kudu cepet-cepetan cek isok spot sing nyaman gawe nonton konser. Carane iku awakmu tetep teko isuk, dan pantau iku nang panggon konser e wes wayane nomermu gawe melbu opo igak. Biasane nomer antrean iku onok nang tiket e, dan engkok bakal disudokno pas penukaran tiket. Pantau terus, dan nek wes mendekati nomer antreanmu, baru awakmu melu ngantre nang barisan. Nek wes melbu, awakmu langsung ambil langkah sewu gawe milih spot sing tersisa tapi cocok gawe awakmu.


Pengumuman penerimaan saka jalur SNMPTN iki biyasane tanggale cedhak karo ujian SBMPTN. Nanging pendaftaran iki biyasane akeh sing disiyapke. Akeh wong sing ngomong yen wes daftar SNMPTN, tetep kudu daftar SBMPTN amarga kudu duwe cadangan. Sing disiyapke yaiku berkas pendaftaran kaya identitas, akta, lan nomor induk siswa nasional utawa NISN. Yen wes disiyapke, data-data kuwi dilebokake marang sistem komputer lan jurusan sing dikarepake. Ana 3 jurusan sing kudu dipilih. Urutan jurusan sing jitu yaiku saka jurusan sing paling dipengen lan dilanjutake karo jurusan sing sekirane bisa mampu. Yen wis dikumpulake baru bisa cethak kartu peserta sing isine nomor peserta lan nomor bangku uga alamat panggon ujian.


Yen nemu harta karun utawa samubarang sing antik lan kene ora ngerti artine, luwih apik kanggo melui cara iki supaya ora kebijuk. Nomer siji yaiku bisa lapor ning pamrentah desa yen nemu barang utawa harta karun. Supaya pamrentah desa iki bisa ngabari ning dinas sing ana kanggo ngewangi ngurus barang iki. Nomer loro, aja kesusu dibuwak utawa mikir sing ora-ora kayata wedi yen iki barange lelembut. Sapa ngerti iki pancen harta karun utawa barang antik peninggalan sejarah sing gedhe banget nilaine tur akeh manpaate kanggo masarakat. Sing terakhir yaiku aja lali kanggo dadi wong sing jujur. Aja gara-gara kaya ngene malah barang iki didol larang banget amarga barang antik.


Onok akeh banget jenis permainan sing ngandelno keberuntungan. Salah sijine iku bingo. Bingo iki permainan peluang sing isok didoleno karo sopo ae. Permainan iki nganggo kartu skor sing isine 25 kotak. Nek misal isok entok limang kotak berderet, berarti permainan isok dimenangno. Nang permainan bingo iki, onok sing jenenge caller sing engkok bakal ngucapno angka sing kudu mbok coret. Wong sing paling pertama isok nyoret sampe limang garis iku kudu cepet-cepet ngomong “Bingo!” cek isok ditentukno urutan pemenange. Permainan iki seru banget didoleno ambek konco-konco. Selain isok ngelatih keberuntungan, isok sisan gawe ajang ketangkasan ambek ketelitian soale kudu cepet nggolek angka sing disebutno. Terus isok ngelatih jiwa kompetitif ndek taraf ringan pisan, dadi isok memicu adrenalin ndek njero tubuh.


Idu iku paling dikenal gawe ngewangi proses pencernaan panganan. Tapi sak liyane iku, idu ngaruh gawe kesehatan untu karo cangkem. Siji, nyegah cangkem dadi garing, pait, ambek mambu. Idu iku mau isok ngilangno bakteri sing onok nang cangkem. Loro, ngeresikno sisa-sisa panganan. Idu sing ngelapisi permukaan untu isok gawe ngeluruhno sisa panganan sing kari nang kono. Telu, nyegah untu berlubang. Idu iku bakal ngeresikno cangkem sing isok nyegah bakteri berkembang biak dan marakno untu berlubang. Terakhir, njogo untu ben tetep kuat. Kandungan asam sing onok nang panganan iku berpotensi gawe ngikis enamel nang untu. Idu iku mau bakal ngelapisi untu ben tetep kuat.


Tindakan ora adil mesti bisa dialami karo kabeh wong. Kadhang malah kene ora sadar wis nindak wong liya ora adil. Cara supaya bisa tansah nindak wong liya adil lan ora mbedak-mbedakna apa maneh kene dadi bos ing panggon kerja utawa dadi ketua organisasi. Kaping siji, kabeh anggota utawa karyawan kudu setara. Ora ana sing dadi karyawan utawa anggota emas sing paling disenengi. Kaping loro, kudu ana aturan sing jelas. Supaya bisa nindak wong adil misal ngelanggar aturan sing ana. Kaping telu, aja nggawe prasangka utawa pikiran sing ora objektif karo karyawan utawa anggota. Sing terakhir, karyawan utawa anggota diwenehi hak kanggo bersuara utawa ngewenehi saran lan evaluasi.


Seneng polahe lulus ujian saiki aneh-aneh sing gawe mujudno, opo maneh bocah SMA. Nag bocah kulia se paling ambek mangan-mangan karo koncone utowo bancaan, tapi nag bocah SMA iku sing aneh-anehe megilan ono sing oret-oret klambi, ono sing konvoi, ono sing tumbuk-tumbuk'an endog ambek liyan-liyane. Kabeh iku maeng wujune seneng lulus ujian nag jaman saiki. Padal sing diarani seneng lulus ujian sakjane iku yo mok roso seneng sing dadekno ati iki seneng mok ngunuku tok. Tapi saiki akeh sing mujudno roso iku maeng ambek kreatifitase dewe-dewe karek sopo sing seneng ambek sing lulus ujian iku maeng.  Mangkane saiki nag wayae ujian kelulusane bocah mboh iku kulia utowo SMA mesti dalan-dalan iku rame.


Saiki akeh wong sing gelek ngalami anceman nang uripe ben nguwehno barang sing dikarepno sing ngancem maeng, terus wong sing diancem maeng mesti wedine pol mergo diancem gawe barang sing ido dadekno wong sing diancem maeng loro utowo mati, Nah kanggo ngadepi anceman maeng asline akeh wong sing nyaranno nag ancene sampek diancem wong nang dalan iku ojo sampek wedi utowo panik, soale engko nag sampek wedi ambek keweden yo bakal seneng sing ngancem maeng polahe wes iso ngewedeni wong sing diancem maeng, nag ben ora sampek kewedene maeng ketok iku kudu anteng ambek ojo sampek dredek  soale nag dredeg iku biasane iso dadekno perkoro sing ora ono nang pikiran  bakal kedaden.


Wingi pas aku dolan nang jogja, aku petuk ambek koncoku, deke cerito nag saiki deke wes pedot ambek pacare gara-gara pas ulang tahune koncoku ora teko ambek deke lali ora ngewehi hadiah kanggo ulang tahune deke. Mangkane deke ngeroso nag deke bener-bener wes gelakno wong sing paling berharga nag uripe. Soale angger koncoku ulang tahun mesti pacare nguwehi hadiah masio ora teko. Koncoku lali maeng ora mergo gesengojo tapi ibot olehe kerjo gawe nyelengi soale ate ngelamar pacare maeng. Tapi sing ono tambah koyok ngene. Mari ngunu pas bocahe ate jaluk tolong koncone pacare, ndelalah tambah diarani pacaran ambek koncone pacare koncoku. Nag wes ngeneki ruwet-ruwet-ruwet.


Wong kagetan kuwi pancen kadang ora nyaman amarga atine ora tenang uga gampang stres. Kabeh wong duwe toleransi kaget sing bedha-bedha. Ning kondisi ekstrem utawa kondisi sing darurat, wong kagetan iki bisa kena jantung, apa maneh wong sering kena apusan kanca. Miturut artikel ning SehatQ lan saran saka Kementrian Kesehatan, pencegahan kaget sing nemen gawe wong yaiku urip santai lan ora stres. Wong sing gampang kagetan iki uga kudu njaga mangan kanthi bener lan uga kudu sering istirahat amarga detak jantung iki uga kudu dijaga. Yen miturut psikologi, sing kudu dijaga kuwi nduwe urip sosial sing apik lan akeh nduwe kanca ben bisa seneng terus.


Pas aku biyen sekolah nang SMP, ono salah sijine koncoku sing klambine iku ambune ora enak. Nah deke iku asline ora masalah ambek ambune iku, tapi gara-gara koncoku akhire deke iku maelh isine megialan polahe deke diisin-isino ambek dielkok-elokno. Asline ket biyen mulo sing jenenge klambi ora garing mesti ambune kan yo ora enak, nag karo koncoku sing senengane garai. Akhire deke kisinen terus ora wani mlebu nang kelas. Yo kenemenen asline koncoku iku, tapi wes kadung kedaden yo piye mane, akhire koncoku sing  garoi iku maeng dikandani ambek guruku nag ngunuku ora apik. Soale dadekno bocahe maeng isin ora wani campur ambek koncone.


Roso seneng iku asline yo podo ae rasane, sing garai bedo yoiku perkoro sing mujudno roso seneng iku tok. Lah salah siji perkoro iku maeng yaiku lulus ujian. Seneng polahe lulus ujian ancene roso seneng sing kewujud utowo kedaden teko perkoro lulus ujian sing dialami wong iku maeng. Biasane wong iku maeng mesti mujudno utowo nyudohno roso seneng maeng ambek pirang-pirang tingkah utowo kelakuan sing bakal dilakoni. Lah tingkahe maeng yo ono ae, contohne koyok mlayu-mlayu, terus berok-berok, ambek langsung muleh terus kondo nang wongtuone nag deke lulus ujian. Roso negeneki asline apik wae diwujudno sing penting ora kenemenen nag oleh mujudno'e.


Aku duwe lara vertigo. Yen wayah lagi kumat, aku mesti ngerasa yen kabeh sing ana ning kamarku iki muter kaya lagi ana ning njerone dermulem. Saka suasana sing ora enak kuwi, aku dadi ngerasa kepengen muntah. Rasane padha kaya lagi numpak wahana ombak banyu nanging luwih ora nyaman. Aku tau nganthi muntah ning kamar amarga ora tahan karo rasa ora kepenak sing ana ning kamar. Senajan nggilani, tetep wae aku kudu mrambat tembok kanggo ngeresiki bekas kuwi. Untung ana ibu sing ndelok aku kangelan amarga vertigo iki. Amarga kuwi, saiki aku mesti nyediani obat vertigo ben ora tambah parah lan ngerepoti kaya iki.


Dina Kamis wingi, Dian lagi ngerewangi ibune dodolan ning warung. Warunge ibune Dian iki ora sepira gedhe nanging lengkap amarga ana panganan, sabun, beras, galon banyu, gas, lan sapanunggale. Isuk kuwi Dian ngewangi ibune kulakan ning pasar, numpak motor kaya biyasane. Dian tuku 3 kardus teh gelasan banjur ngerewangi ngelebokake ning kulkas panggon jajanan. Pas lagi natani teh gelasan, Dian ndelok ana hologram ning kerdus kuwi. Banjur Dian nggosok hologram kuwi banjur dekne kaget amarga ana tulisan yen Dian oleh dhuwit 250 ewu. Nanging karduse kuwi ya kudu diijolke dhisik ning agen utawa toko gedhe sing ngedol produk teh kuwi.


Kompak ing panggon kerja iku penting banget. Nalika karyawan lan kabeh stakeholder kompak, bakale nggawe hasile apik. Nanging ora sithik lho wong sing mung pengen enake tok nalika kerja. Ora gelem soroh lan ora gelem mikir. Yen misal nemu kanca sing modele kaya ngene iki sing bisa dilakoni. Nomer siji, yen bisa ngadoh wae. Amarga kanca sing kana ngono bakale ngerepoti banget. Nomer loro, yen ora bisa ngadoh lan mesti kebagian dadi siji kelompok kudu bisa ditegesi. Supaya wonge ya ora sakarepe dhewe. Sing terakhir, yen wis kebacut banget bisa dilaporna ana ing atasan utawa bos supaya ditegur langsung lan ora mbaleni kelakuane.